
Nohtemko 


A| ostradamus, oik. de Notredame, Michel (1503— 
IR| —66) ransk. lääkäri ja astrologi, juutalaista 
C sukuperää; tuli kuuluisaksi osittain toteen- 
käyneistä ennustuksistaan, joita hän mm. julkaisi 





loppusointuihin päättyvissä säkeistöissä »Centuries» 
(1555—1558); tuli sittemmin Ranskan kuninkaan 
Kaarle IX:n henkilääkäriksi. 

Näin kirjoittaa Nostradamuksesta Suomessa jo 
ennen maailmansotaa Tietosanakirja. 

Mutta mitenkä paljon onkaan maailmassa senjäl- 
keen esiintynyt valtavien suurtapausten muodossa 
mullistuksia, jotka maanjäristysten tapaan ovat jär- 
kyttäneet kansojen ja valtakuntien perusteita. Onpa 
jälkimmäisiä hävinnyt pois karttalehdiltäkin. Parail- 
laan riehuvassa, varsin planetaariseksi muuttuneessa 
voimainmittelyssä, joka vastaiseksi on ainutlaatuinen, 
on otettu käytäntöön kaikki sivistyksen luomat henki- 
set ja teknilliset aseet. Senvuoksi maailmanhistoriaa 
luodaan nyt täysin uudestaan. 

Kun EFuropan suuren tietäjän Nostradamuksen en- 
nustusten ja näkemysten useassa muodossa jo on nähty 
toteutuvan, kuten Tietosanakirjankin lyhyt vuosisa- 


tamme toisella kymmenluvulla kirjoitettu maininta 
osoittaa, niin oman aikamme suurtapahtumat luonnol- 
lisesti ovat tuoneet hänet ja hänen kuulut ennustuk- 
sensa entistä enemmän päivänvaloon. Nostradamusta 
koskeva kirjallisuus onkin tämän tähden entisestään 
suuresti laajentunut ja eritoten viime vuosina saanut 
arvokkaita lisiä. On sanottu, että Nostradamuksen 
erikielisinä ilmestyneitä ennustuksia on maailmassa 
luettu raamatun jälkeen eniten kaikista kirjatuotteista. 

Maailmansodan päätyttyä ilmestyi v. 1920 Nostra- 
damuksesta ja hänen ennustuksistaan ruotsinmaalai- 
sen alkutekstin mukaan laadittu suomenkielinen se- 
lostus. Jotta voitaisiin pysyä asiassa ajan tasalla on 
senvuoksi epäilemättä paikallaan, että Nostradamus 
ja hänen ennustuksensa esitetään suomenkielellä 
uudelleen niiden tutkimusten valossa, joita niistä on 
tehty maailmansodan ja parhaillaan tapahtuvan toisen 
maailmankamppailun johdosta. On syytä lisätä, että 
nykyisten tapahtumain aikana on ilmestynyt kaksi 
pientä saksankielistä kirjasta, jotka mielenkiintoisesti 
selostavat Nostradamuksen olemusta ja hänen ennus- 
tuksiaan Europan olojen vastaisen kehityksen kannalta 
ja erityisesti saksalaiselta näkökulmalta. Niiden sisältö 
on myös otettu tätä kirjasta laadittaessa huomioon. 

Se tosiasia, että Nostradamus on osoittautunut selvä- 
näkijäksi ja tietäjäksi tulevaisuuteen nähden, asettaa 
hänet erikoisasemaan ennustajana ja näkijänä. 


Kun lähtee siitä toteamuksesta, jonka muuten tosi- 
asiat kokemusperäisesti ovat oikeiksi osoittaneet, että 
elämäntapahtumat ja ilmiöt seuraavat toisiaan jaksot- 
tain, määrätyin nousuin ja laskuin, niin voidaan epäi- 
lemättä todeta, kuten eräässä teoksessa hänestä sano- 
taan, että. Nostradamus on se profeetta, jolle on jätetty 
tehtäväksi näyttää toteen, miten ihmiskunta, ellei se 
tätä järkkymätöntä luonnonlakia ota huomioon, yhä 
kiihtyvällä nopeudella syöksyy perikatoaan kohden. 
Todennäköisesti ihmiskunta kuitenkin ajoissa tulee huo- 
maamaan tämän lain ja voi sivuuttaa nykyisenkin vaa- 
rallisen jaksollisuusvaiheen sekä jatkaa jälleen elä- 
määnsä ja rakentaa sivistystään, joskin suurten lamakau- 
sien heikontamana. Kun tekniikka ja sen luoma kehitys 
lopulta on saavuttamassa huippukohtansa, saa ihmis- 
kunta siitä sen apukeinon, jota käyttäen se voi nujertaa 
kaikki sodan lietsojat ja heidän itsekkäät pyyteensä. 
Kehitystilassa olleen tekniikan väärinkäyttäminenhän 
tosiasiallisesti johti siihen järjettömyyteen ja turmioon, 
jota ihmiskunta kokonaisuudessaan ja rauhaa rakasta- 
vat pienet kansat erityisesti ovat nykyaikaisen sodan 
verisissä muodoissa saaneet kokea. Kaikenlaatuisista 
vahingoista, joita myös luonnonvoimat ovat ihmiselle 
aiheuttaneet, hän lopultakin viisastuu ja huomaa syyn 
ja seurausten lain tarkoituksenmukaisuuden oman 
itsensä kehittämisen kannalta, samalla kun hänelle sel- 
viää, että on olemassa ihmisiä, joiden henkiset kyvyt 

pystyvät tällaisia kysymyksiä selvittämään. Tämän 
ajatustavan ja ymmärtämyksen voimistaminen ja sii- 
hen perustuvan maailmankatsomuksen ja -kuvan ai- 
kaansaaminen lieneekin ollut tärkeänä osana Nostra- 
damus-ennustajan profetaalisessa tehtävässä. Sentäh- 
den hän tuleekin elämään kautta aikojen. 

Runoilija ja kaukonäkijä Coethe sisällytti edellä sa- 
notun Faustin kuuluihin sanoihin 


ja olkoon kirja tehokas 
min pränttäs itse Nostradamus 
avariin maihin johtonas. 


Kuka oli Nostradamus. 


Michel de Notredame, joka sukunimi myöhemmin 
sai latinalaisen muodon Nostradamus, syntyi lähellä 
Avignonia sijaitsevassa pienessä St. Remyn kaupun- 
gissa, Etelä-Ranskassa, sen entisessä maakunnassa 
Provencessa, torstaina 14 p:nä joulukuuta v. 1503. 
Monet tietolähteet ovat panneet merkille, että hänen 
syntymähetkensä oli kuukauteen ja päivään nähden 
sama kuin häntä myöhemmän kuulun tähtitieteilijän 
ja astrologin Tyko Brahen. 

. Nostradamuksen isä oli notaari. Hänen esi-isänsä 
olivat juutalaista sukuperää, mutta olivat kääntyneet 
kristinuskoon. Nostradamuksen suvun taholta väite- 
tään esi-isän kuuluneen Jakobin ja Lean viidennen 


pojan Isaskarin sukujuureen. Samoin tuodaan esiin, 
että miesten ja naisten puoleisten esi-isien taholla 
voidaan osoittaa olleen useita matematiikan ja lääke- 
tieteen harrastajia. 

Profeetan lahjat kuuluivat taasen Isaskarin suvulle 
sentähden, koska, kuten Raamatussa sanotaan Isaska- 
rin lapsista, nämä »olivat taitavat aikain tietäjät 
ymmärtämään, mitä Israelin tekemän piti», ja kuten 
Esterin kirjassa sanotaan, kuningas sanoi viisaille, 
jotka ymmärsivät ajan merkit. Sillä kuninkaan asia 
piti ratkaistaman kaikkien lain ja oikeuden ymmärtä- 
väisten edessä». Muutenkin sanotaan juutalaisilla 
yleensä olevan enemmän profetaalista vaistoa kuin 
millään muulla kansalla. Vedotaanhan heidän kuului- 
hin profeettoihinsa tänä päivänäkin. Näistä ym. kauko- 
näkemysten piiriin kuuluvista asioista sai Nostradamus 
tietoa etupäässä isoisältään. Tämä sai hänet myös 
harrastamaan urheilua. 

Isoisän kuoleman jälkeen alkoi Nostradamus käydä 
koulua Avignonissa ja kirjoittautui myöhemmin Mont- 
pellierin yliopistoon tutkiakseen siellä filosofiaa ja 
lääketiedettä. Tämä korkea opinahjo oli silloin Rans- 
kan kuuluisin. Sen olivat perustaneet arabialaiset tiede- 
miehet. 

Nostradamuksen luvut yliopistossa keskeytti kuiten- 
kin pian maahantunkeutunut rutto, jonka vastustami- 
seen hänenkin lääketieteen harjoittajana oli osallistut- 

Näyte Nostradamuksen ennustusten painatusasusta. 


tava. Hän oli tällöin 22-vuotias. Senaikaisen käsityk- 
sen mukaan oli rutto pahojen henkien muodossa Juma- 
lan ihmisille lähettämä rangaistus. Rutosta sanottiin, 
että se on pahempi kuin sota. Sodassa tunnetaan 
vihollinen, mutta ruton leviäminen tapahtuu sala- 
peräisesti . ja senvuoksi jokainen voi joutua toisensa 
viholliseksi. Rutto oli sentähden kuolemaakin pahempi. 

Urhoollisesti sanotaan Nostradamuksen taistelleen 
ruttoa vastaan sen saastuttamassa Garonnen laaksossa, 
lounais-Ranskassa. Hän esiintyi sairaita hoitaessaan 
ei ainoastaan taitavana lääkärinä, vaan myöskin hyvänä 
ihmisenä. Itse hän valmisti voiteet ja lääkkeet sekä 
harrasti toimiensa ohella luonnontieteitä. Hänen työs- 
kentelypiirinsä ulottui aina Atlantin rannikon meri- 
kaupunkiin Bordeaux'hon saakka. 

Neljä vuotta kesti Nostradamuksen toiminta rutto-- 
lääkärinä. Senjälkeen hän palaa takaisin Montpellierin 
yliopistoon lukujaan jatkamaan, antautuen tällöin koko- 
naan lääketieteen tutkimiseen. 

Kuten aikaisemmin mainittiin, oli Montpellierin yli- 
opisto Ranskan kuuluisin ja parhaiten varustettu, se 
oli Parisinkin yliopistoa tässä suhteessa parempi, koska 
sillä mm. oli oikeus käyttää teloitettujen ruumiita 
opetusvälikappaleina. Lyhyen ajan jälkeen Nostrada- 
mus väitteleekin täällä lääketieteen tohtoriksi ja nimi- 
tetään samalla kysymyksessäolevan yliopiston dosen- 
tiksi. Hänen oppineisuutensa alallaan ja kokemuksensa 

lääkärinä olivat silloisiin oloihin nähden varsin suuret. 
Antaumuksella hänen sanotaankin ryhtyneen opetus- 
toimeensa. Mutta pian hän havaitsi, että katolisen 
kirkon ihmisen ajatusvapautta ja toimintaa ahdistava 
kahlehtiminen vei hänet opetustoimessaan vaikeisiin 
ristiriitoihin ja ikäviin selkkauksiin. Kun hän halusi 
esiintuoda omia mielipiteitään ja ajatuksiaan edusta- 
mastaan tieteestä ja sen tekemistä päätelmistä ja johto- 
päätöksistä, jotka hänen mielestään usein olivat aivan 
harhaanjohtavia, ei sitä suvaittu. Erityisesti näki 
Nostradamus senaikaisessa lääketieteessä paljon vää- 
rää ja kaavoihin kangistunutta, johon hänen mieles- 
tään oli saatava korjaus, ottamalla käytäntöön uudet 
ajatus- ja menettelytavat. On syytä tämän kysymyk- 
sen esillä ollen palauttaa mieliin, että Martti Luther 
oli Saksassa jo silloin alkanut taistelunsa kirkollisen 
uudistuksen aikaansaamiseksi, ja monitaiturina tun- 
nettu saksalainen lääkäri Paracelsus kirjoituksillaan 
ja parannuskeinoillaan ruoski paraillaan senaikaista 
lääketiedettä ja koetti istuttaa siihen vapaampia käsi- 
tyskantoja mm. mitä tulee ihmisen suhteeseen luon- 
toon ja maailmankaikkeuteen. Nostradamuksen voi 
sentähden tavallaan rinnastaa olojen uudistajana näi- 
den samanaikaisten ja samankaltaisten miesten kanssa 
Europan Ranskan puolella. 

Kun ristiriidat Montpellierin yliopistossa edellämaini- 
tuista syistä kävivät aivan voittamattomiksi, jätti hän 

opettajatoimensa ja antautui jälleen käytännölliseksi 
lääkäriksi. Sanotaan, että provencelaiset, joita hän 
ruton riehuessa oli lääkärinä auttanut, ottivat hänet 
avosylin vastaan ja tuskin ketään henkilöä oli siellä 
aikaisemmin siinä määrin juhlittu kuin Nostradamusta 
hänen tullessa tähän Ranskan maakuntaan. Vuonna 
1533 tapaamme Nostradamuksen pienessä ranskalai- 
sessa Garonne laaksossa sijaitsevassa Agen kaupungissa. 
Tänne oli hänen aikalaisensa, kuuluisa lääkäri ja filo- 
sofi Julius Caesar Scaliger, saanut vaeltavan Nostra- 
damuksen asettumaan. Täällä hän meni naimisiinkin, 
mutta kun hänen 2 lastansa ja vaimonsa pian kuoli- 
vat, jätti hän tämän paikkakunnan ja lähti ulkomaille. 
Nostradamuksen vuosikausia kestäneen maankiertä- 
misen ja vaeltamisen paikasta toiseen sanotaan vieneen 
hänet aina Fgyptiin asti. Näistä hänen retkistään 
tiedetään yleensä hyvin vähän. Mutta v. 1544 hän 
jälleen ilmestyy Ranskaan, Provencen maakuntaan, 
jossa sijaitseva Aix-kaupunki kutsui hänet lääkärikseen. 
Kun rutto taas seuraavana vuonna alkoi riehua näillä 
seuduilla, rupesi Nostradamus jälleen niin menestyk- 
sellisesti taistelemaan sitä vastaan, että Aixin kau- 
punki antoi tunnustukseksi hänen tekemästään uhrau- 
tuvasta työstä hänelle vuotuisen eläkkeen. 
Nostradamuksen tunnustettu menestyminen lääkä- 
rinä herätti hänen ammattitovereissaan kateutta ja 
vihaa. Kerrotaanpa hänen keksineen uuden erikois- 

lääkkeenkin, joka vielä oli omiaan lisäämään hänen 
kuuluisuuttaan. Erityisesti Lyonin ja Marseillen lääkäri- 
ja apteekkipiirit asettuivat Nostradamukseen nähden 
vihamieliselle kannalle. Rauhaa rakastavana, juonitte- 
lua ja riitoja inhoavana ihmisenä Nostradamus tällöin. 
vetäytyi yksityiselämään Salon-nimiseen pieneen kau- 
punkiin, joka sijaitsee Avignonin ja Marseilles'n välillä 
Etelä-Ranskassa. Tämän vuoksi häntä usein myös 
nimitetään Salonin profeetaksi. Täällä, toisten mukaan 
Aixissa ollessaan, hän meni uusiin naimisiin varakkaan 
ja arvossapidetyn Anna Ponce Genellen kanssa. Heillä 
oli tästä kuusi lasta, näistä kolme poikaa ja kolme 
tytärtä. 

Nostradamus antautui nyt kokonaan kirjalliseen työ- 
hön ja ryhtyi harrastamaan tieteellisiä tutkimuksia. 
Hyvänä matemaatikkona hän alkoi syventyä lähem- 
min tieteellisen astrologian lakeihin ja niihin johtopää- 
töksiin tapahtumien jaksollisuudesta, joita tämän avulla 
voitiin tehdä ihmiskunnan kehitykseen ja sen tule- 
viin kohtaloihin nähden. Hänen julkaisunsa lääketie- 
teen eri aloilta ja tämän tiedon soveltamisesta käytän- 
töön ovat Salonissa olon ajoilta varsin huomattavat 
ja monipuoliset. Hänen sanotaan tätä työtään varten 
käyttäneen hyväkseen Avignonissa olevaa suurta kir- 
jastoa, joka oli Ranskan suurimpia. Siellä hänellä oli 
tilaisuus perehtyä lähemmin muinaisajan suuriin tieto- 
lähteisiin niin filosofian kuin tähtitieteen aloilla. Salo- 

nissa olevalle talonsa katolle hän oli laittanut erityi- 
sen huoneen, josta hän näki vapaasti koko taivaan 
kaikkine kauneuksineen ja jossa hän vietti rauhassa 
monia yötunteja tehden laskelmiaan. 

Nostradamuksen työskentelytapa näyttää monessa 
suhteessa olleen samankaltainen kuin kuululla ruotsa- 
laisella selvänäkijällä, niin teknikkona kuin keksijänä- 
kin mainetta saaneella Emanuel Swedenborgilla. Talou- 
dellisia huolia hänellä ei ollut, koska hän vaimonsa 
kautta oli saanut käytettäväkseen suhteellisen suuren 
omaisuuden. Nostradamus oli tällöin vasta 40-vuotias. 
Salonissa hän myös kuoli, heinäkuun 2 p:nä v. 1566, 
ennen auringonnousua, kuten hän itse oli kuolinhet- 
kestään sanonut. 

Nostradamus puki ennustuksensa, koskivatpa ne 
hänen aikalaisiaan tai myöhempiä maailmantapahtu- 
mia, runopukuun. Ennustukset käsittivät 10 runoa eli 
»eenturies'ta», joissa on yhteensä 942 nelirivistä, loppu- 
soinnullista säkeistöä. Näiden lisäksi on Nostradamuk- 
sen jäämistössä suoranaisia ennustuksia Ranskan kunin- 
kaalle, Henrik II:lle, ja kirjeitä hänen pojalleen 
Caesarille. 

Jo v. 1538, vielä toimiessaan lääkärinä Nostadamus 
oli joutunut katolilaisen kirkon inkvisiittorin kuulus- 
teltavaksi. Häntä epäiltiin noituudesta. Fpäilemättä 
silloinen paavi Paul III suojeli häntä, joten hän 
säästyi tämän kauhean laitoksen kynsiin joutumasta. 

Sitäpaitsi hän oli tunnetusti harras katolilainen. Mutta 
varovaisuussyistä Nostradamuksen oli silti toimitettava 
kirjalliset julkaisunsa niin, etteivät ne antaisi aihetta 
väärinkäsityksiin ja syytöksiin. Sentähden hän ennus- 
tuksissaan sekoitti säkeistöjen rivit, joten niitten keski- 
näinen yhtenäisyys rikkoontui. Tästä johtuu, että 
ollaan pakoitettuja tekemään erikoistutkimuksia siitä, 
mihin yhteyteen mikin säe kulloinkin kuuluu. Tämä on 
suuresti vaikeuttanut Nostradamuksen runojen ja nii- 
hin sisältyvien ennustusten ymmärtämistä. Lisäksi hän 
käytti paljon muinaisaikaista kuvakieltä, samantapaista 
kuin Johanneksen Ilmestyskirjassa on käytetty. Van- 
hanaikaisen ranskankielen käyttäminen on myöskin 
antanut paljon tulkinnalle sijaa. Mutta vuosisatojen 
aikana tehty tutkimustyö Nostradamuksen ennustuk- 
sista ja niiden tosisisällöstä on kuitenkin jo tuonut 
päivänvaloon siksi paljon tosiasioita, että ne osoitta- 
vat hänellä olleen selvänäkijän ominaisuuden ja taidon 
ennustaa kehityksen kulkua ja tulevia tapahtumia. 
Tällä hetkellä voidaan melkoisella varmuudella löy- 
dettyjen »johtojen» avulla päätellä, mitä runopukuisen 
säkeistön sisällys kulloinkin tarkoittaa. 

Kun Nostradamus oli taitava matemaatikko ja 
tähtitieteilijä, jolla lisäksi oli käytettävänään paljon 
entisajan kokemusta ja tietoa planetääristen voima- 
suhteitten vaikutuksesta eri tilanteissa maapalloomme 
ja oloihin täällä, osasi hän mestarillisesti antaa näke- 

myksilleen vakuuttavan muodon. »Minä olen pitänyt 
tarpeellisena», kirjoittaa hän tästä pojalleen, vasettaa 
lausuntoni enemmän sumunpeitteeseen kuin todellisesti 
profetallisen muotoon, jotta, mitä kumouksia sitten 
tapahtuneekin, helposti kiihtyvä järki ei pääsisi niistä 
iloitsemaan». Toisessa kohdassa hän jatkaa: Minä olen 
pitkien laskelmien jälkeen, jolloin yöllisiin tutkimuk- 
siini liittyi virkistävä mieliala, sepittänyt ennustuk- 
seni, joihin jokaiseen sisältyy sata astronomis-profetal- 
lista nelisäkeistöä; minä olen antanut niille tumman 
värityksen ja jatkuvat ennustukset nykyisestä vuoteen 
3797». Todellisuudessa ne käsittävät 2242 vuotta. 


Ennustusten julkaiseminen. 


Ennustusten ensimmäinen julkaiseminen tapahtui 
Lyonissa v. 1555 ja herätti tapaus siellä suurta huo- 
miota. Se toi Nostradamuksen muuallakin uudelleen 
näkösälle. Hänet kutsuttiin heti kuninkaan hoviin. 
Matka kesti 4 päivää ja asui Nostradamus Parisissa 
arkkipiispan ja Bourbonin kardinaalin luona. Hän sai 
paljon lahjoja ja hänen osakseen tuli suuria kunnian- 
osoituksia. Myös kuningatar Katarina Di Medici kut- 
sui hänet myöhemmin Loiren varrella olevaan lin- 
naansa. Kävivätpä kuningas Kaarlo IX ja hänen 
äitinsä Katariinakin myöhemmin tervehtimässä Nostra- 
damusta Salonissa. Heidän mukanaan oli myös Navar- 

ran prinssi Henrik, josta Nostradamus sanoi, että 
hänestä tulisi Ranskan kuningas. Niin tapahtuikin, 
vaikka prinssi ei ollut kruununperillinen. Hovipiirien 
suosio Nostradamusta kohtaan näkyy myöskin siitä, 
että hänen kuolemansakin jälkeen Ranskan kuninkaat 
Ludvig XIII ja Ludvig XIV matkoillaan Etelä-Rans- 
kassa kävivät Salonissa Nostradamuksen haudalla. 
Kun Nostradamuksen aikalainen, itse katolilaisen kir- 
kon pää, paavi Paavali III oli innokas astrologisen 
tieteen tutkija ja sen suojelija, saa tästä selityksensä 
se seikka, miten Nostradamuksen onnistui pahemmitta 
seurauksitta välttyä niiltä vainoilta, joita kirkon ta- 
holta noituuden vastustamisen nimellä siihen aikaan 
toimeenpantiin. 

Tapahtuma ja siihen kytketty Nostradamuksen 
ennustus, joka oli hänen ensimmäisissä säkeistöissään 
ja herätti aikanaan erittäin suurta huomiota, koski 
kuningas Henrik II julman kuolemaa. Hän kirjoittaa: 
»Nuori leijona voittaa vanhemman kaksintaistelussa. 
Sotatantereella, omituisessa kultaisessa kehässä murs- 
kautuu hänen silmänsä. Kaksi joukkoa yhtyy. Tämän- 
jälkeen hän kuolee julmalla tavalla.» 

Ranskan kuningas Henrik II haavoittui vaikeasti 
v. 1559 sisarensa Margueriten häiden kunniaksi pide- 
tyissä turnajaisissa. Taistelijain peitset murtuivat ja 
säle kreivi Gabriel de Montgomeryn peitsestä tunkeu- 
tui kuninkaan kultaisen kypärän häkin läpi hänen 

oikeaan silmäänsä. Kuningas kuoli myöhemmin kau- 
heasti kärsien ja vaikka kysymyksessä oli onnetto- 
muustapaus, piti tapaturmanaiheuttaja kuitenkin par- 
haana paeta, mutta saatiin monien vuosien jälkeen 
kiinni ja mestattiin kuninkaan murhaajana. 

Myöskin Nostradamuksen ennustus, että Henrikin 
kolme poikaa tulisivat kukin kuninkaiksi, toteutui 
sananmuotoisesti. 

Vuosisatojen vieriessä Nostradamuksen ajan jälkeen 
ovat monet tutkijat koettaneet syventyä hänen runo- 
jensa sisältöön ja löytää niistä kulloinkin sitä »joh- 
detta», jonka avulla tulevat tapahtumat voitaisiin 
saada päivänvaloon. Monet sattumat, kuten edellä- 
mainittu kuningas Henrik II:n kuolemaa koskeva, 
johtivatkin lopulta vähitellen niiden rakenteiden löytä- 
miseen, joiden avulla voitiin Nostradamuksen merkilli- 
siä näkemyksiä paljastaa. Täten syntyi eri tahoilla ja 
eri kielillä varsin laaja tutkimuskirjallisuus, jonka 
veroista, raamatun tutkimusta lukuunottamatta, tus- 
kin muusta hengentuotteesta lienee syntynyt. Monet 
näistä tutkimuksista ovat tieteellisen tarkkoja. Sen- 
vuoksi niiden totuudenmukaisuutta ei voi asettaa 
epäilyksenalaiseksi, yhtä vähän kuin voidaan puhua 
vapaista myöhemmin keksityistä mielikuvarakennel- 
mista. 

Nostradamuksen ennustusten ja näkemysten sattu- 
vaisuus, kun on kysymys maailmanpoliittisista suur- 


19 


tapahtumista, on aivan silmiinpistävä ja monesti suo- 
rastaan järkyttävä. Ennakkoluuloton tutkija ei sen- 
tähden voi olla huomaamatta sitä varjoa, jonka ennus- 
tukset heittävät tulevaan aikaan silloin kun hän 
Nostradamuksen johdolla koettaa tunkeutua tulevai- 
suuden verhojen taakse. Ihmeellinen yhtäpitävyys on 
havaittavissa siinä suurtapahtumien sarjassa ja niitä 
koskevissa Nostradamuksen ennustuksissa, jotka valai- 
sevat Ranskan vallankumousta, Napoleonin aikoja, 
poliittisten olojen kehittymistä Englannissa, viime 
maailmansotaa ja sen jälkeistä sekä nykyistä aikaa. 
Näihin historiallisiin tapauksiin syventyneet Nostra- 
damus-tutkijat, sellaiset kuin ranskalaiset Jean Ana- 
tole Le Pelletier ja Charles Nicoullaud, tanskalaiset 
Johannes Holenberg ja C. $. Billenstein, saksalaiset 
C. Loog, Christian Wöllner ja Karl Kiesewetter sekä 
amerikkalainen Chas. A. Ward ym. ovat siksi asialli- 
sia ja perinpohjaisia lausunnoissaan, että heidän vakau- 
mustaan Nostradamuksesta merkillisenä kaukonäki- 
jänä ja tietäjänä, erityisesti maailmantapahtumiin näh- 
den, perustuivatpa nämä sitten matemaattis-astrologi- 
siin laskelmiin tai näitten ohella myös hänelle ominai- 
siin metafyysillisiin kykyihinsä, ei voi epäillä. Nostra- 
damuksen omat viittaukset siitä, että hänellä oli eri- 
koiset kaukonäkijän lahjat saattavat otaksumaan, että 
hän turvautui myös näihin. Sellaisten kykyjen tiede- 
tään myös historiallisina henkilöinä tunnettujen Jacob 

Böhmen ja Emanuel Swedenborgin kirjalliseen tuotan- 
toon vaikuttaneen. Näytteeksi, millaisia Nostradamuk- 
sen ennustukset alkuperäisessä ranskalaisessa runo- 
puvussaan ovat, esitetään seuraavassa I centurien 51 
nelisäkeistö. 


Chef d' Aries, Iupiter, & Saturne, 

Dieu eternel guelles mutations! 

Puis par long siecle son malign temps retourne 
Gaule & Italie, guelle esmotions? 


Suomeksi käännettynä se kuuluisi: 


Kun Jupiter ja Saturnus ovat Oinaan johdossa — 

Taivaan Jumala, mitä muutoksia silloin syntyykään! — 

sillä pitkien vuosisatojen kuluessa sen luomat pahat ajat 
palaavat. 

Mitä rauhattomuutta se tuokaan Ranskaan ja Italiaan! 


Oinaalla tarkoitetaan tässä tähtitieteellistä Oinaan 
tähtimerkkiä, johon Aurinko tulee joka vuosi maalis- 
kuun 21 pinä eli kevätpäiväntasauksessa. Gaule on, 
kuten aina, Ranska. Nykyisin liikkuvat Jupiter ja 
Saturnus Härän tähtimerkissä. 

a kakka nain 


Ranskan vallankumous. 





mukana paljon tutkittu ja selostettu historian 
lehdillä ja kaunokirjallisuudessa. Kun Nostradamus 
läheskaksi ja puoli vuosisataa aikai- 
semmin näki näiden tapahtumien kulun niin toden- 
mukaisina ja yksityiskohtaisina kuin hän ne säkeistöis- 
sään runopukuisesti kuvaa, on se tosiasiallisesti häm- 
mästyttävää ennustustaitoa. Tämän ihmeellisen toteen- 
käymisen tosiasian ovat ne voineet todistaa, jotka 
eri teitä ovat halunneet tähän asiaan perehtyä. Tapaus- 
ten kulku oli historian mukaan ja Nostradamuksen 
kuvaamana seuraava: 

Kun Pariisi joutui vallankumouksen pyörteisiin, 
katsoi kuningas Ludvig XVI parhaimmaksi paeta. 
Seurue lähti matkaan käyttäen salanimeä de Korff 
ja esiintyi kuningas siinä lakeijana. Matka onnistui 
Varennes'n kaupunkiin saakka esteettömästi. Kunin- 
kaan tarkoituksena oli päästä tätä tietä hänelle uskolli- 

sen Reinin armeijan turviin. Näin ei kuitenkaan 
tapahtunut. Vallankumouksellisten pakoituksesta hänen 
oli jäätävä perheineen yllämainittuun kaupunkiin yöksi 
ja vietiin hänet seuraavana päivänä Parisiin. Kunin- 
kaan ja kuningattaren kohtalo oli täten ratkaistu. 
Se päättyi, kuten tunnettua, mestauslavalla. 


Nostradamus kuvaa asian kulun runopukuisessa sä- 
keistössä seuraavasti: 


»Yön aikana kuningatarten metsän kautta tulee 
kiemurtelevaa laaksoa pitkin kaksi puolisoa, kuninga- 
tar, valkoinen kivi ja hallitsija mustanharmaana Varen- 
nes'en. Valittu cap. aiheuttaa myrskyn, tulta, verta, 
mestaajaveitsen.» 


Tämä hänen kuvauksensa on tosiasiallisesti aivan 
historian tapausten mukainen. Paettuaan Parisista 
kuningaspari tosiasiallisesti joutui kiinni Varennes'sa. 
Paon oli, kuten tunnetaan, järjestänyt ruotsalainen 
kreivi Axel von Fersen. Päänvaivaa oli Nostradamuksen 
säkeistössä aiheuttanut sana cap. Epäilemättä se tar- 
koittaa Capet-nimeä, jota Ranskan kuningas Hugo 
Capet'in ajoilta lähtien oli käyttänyt. Kuningaspari 
tuli kesäkuun 21 pinä iltapäivällä v. 1791 ensin 
Chalönin kaupunkiin Ranskan itäosassa. Täältä tie 
Argonnen metsän kautta tosiasiallisesti kiemurtelee 
pitkin laaksoja Varennes'en. Täältä alkoi takaisinpaluu 
Parisiin tunnettuine verisine jälkinäytöksineen. 

Kuninkaallisten vangitseminen Varennes'n kaupungissa. 


Näitten suurtapahtumien kulun näkee Nostradamus 
seuraavanlaisesti: 

yToinen heistä, yksinäinen, pelokas, saa piispanhii- 
pan päähänsä. Takaisin paluun jälkeen syntyy yhteen- 
törmäys »thuillessa». Narbon kavaltaa hänet viidelle 
sadalle yhdelle ja Saulce-vahdille, jonka esi-isällä on 
ollut tekemistä öljyn kanssa». 

Piispanhiippaa symbolisoi pehmoinen, punainen villa- 
lakki, jota Ranskan suuren vallankumouksen aikana 
kannettiin yhdenvertaisuuden ja vapauden merkkinä. 
Sitä nimitetään usein myöskin fryygialaiseksi lakiksi 
ja panivat sen kuninkaan päähän kesäkuussa 1792 
hänen linnaansa tunkeutuneet vallankumoukselliset. 

Vähän myöhemmin, saman vuoden elokuussa, kuten 
tunnettua, valloittivat 500 marseillelaista jakobinia 
Barbaroux'n johdolla Tuilerian kuninkaallisen linnan, 
josta Nostradamus käyttää nimeä »thuillev. Muuten 
merkillinen sanojen samankaltaisuus, kun tietää, että 
kyseessäolevaa linnaa alettiin rakentaa vasta vähän 
ennen Nostradamuksen kuolemaa. Samassa säkeistössä 
esiintyy myös kaksi muuta nimeä, Narbon ja Saulce. 
Silloinen sotaministeri oli tosiasiallisesti nimeltään Nar- 
bonne. Ellei hän suorastaan kavaltanut kuningastaan, 
niin hän ainakin jätti hänet suojaamatta. Saulce taas 
oli Varennes'n pormestari. Hän oli tarkastanut kunin- 
kaallisten passit heidän tullessaan kaupunkiin ja hänen 
talossaan joutui kuningasperhe olemaan yötä, ennen- 
kuin heidät vietiin takaisin Parisiin. 

Nykyaikaiset Nostradamus-tutkijat ovat yhtä häm- 
mästyneitä hänen näkemystensä sattuvaisuudesta kuin 
olivat ne, jotka Ranskan vallankumouksen aikana ja 
erityisesti sen jälkeen kiinnittivät niihin huomiota. 
Tätä tapausta koskevien säkeistöjen perusteella saa- 
tiin johtolanka Nostradamuksen vielä täyttymättömien 
ennustusten selittämiseen. 


Napoleon Suuri. 


Mutta vieläkin hämmästyttävämpää on se, mitä 
Nostradamus kykeni sanomaan Napoleon Suuresta ja 

hänen merkillisestä kohtalostaan. Kuvaus tästä kuu- 
lusta korsikalaisesta, joka edellisen vuosisadan vaih- 
teessa mullisti täydellisesti olot koko Europassa, on 
monessa suhteessa varsin yksityiskohtainen ja todelli- 
suuden valossa erittäin sattuva. Eri säkeistöistä saa- 
daan tietää hänen syntymisensä, sotilaalliset maine- 
työnsä, retkensä Moskovaan ja kukistumisensa sen 
jälkeen. 


Napoleonin ilmestymisen poliittiselle näyttämölle 
esittää ja kuvaa Nostradamus seuraavasti: 


» Keisari, joka syntyy lähellä Italiaa, tulee kalliiksi 
valtakunnalle. Sanotaan, että niitten miesten joukossa, 
joiden kanssa hän liittoutuu, ei löydy monta ruhti- 
nasta, mutta sitä enemmän teurastajia». 


Napoleonhan syntyi, kuten tunnettua, Korsikan saa- 
rella lähellä Italiaa. Hänen sotansa maksoivat Rans- 
kalle kaksi miljoonaa miestä ja tosiasiallisesti hän 
käytti, päästäkseen Ranskan valtaistuimelle, vallan- 
kumousta enemmän välikappaleena kuin ruhtinaallisia 
suhteitaan. 


Napoleon oli alhaista alkuperää ja hänen vaikutus- 
taan armeijansa sotilaihin kuvaa Nostradamus seuraa- 
vasti: 

»Europan syvimmässä läntisessä osassa syntyy köy- 
hille ihmisille miehinen lapsi, joka tulee kaunopuheliai- 
suudellaan tempaamaan suuria joukkoja mukaansa. 

Hänen maineensa kasvaa vielä enemmän hallitustoimen- 
piteitten kautta idässä». 

Pitkiä selityksiä ei kaipaa sekään kohta, jossa hän 
Napoleonista sanoo: » Yksinkertaisesta sotilaasta tulee 
hän keisariksi. Pitkästä takista tulee hän lyhempään. 
Urhoollinen hän on sodassa. Kirkossa, jossa hän esiin- 
tyy tulena, sortaa hän pappeja, kuten vettä puserre- 
taan sienestä». Napoleonin sanotaan aluksi käyttäneen 
lyhyttä sotilastakkia, mutta myöhemmin pitkää keisa- 
rin vaippaa pukunaan. 

Kukistettuaan uudelleen Itävallan v. 1809 ja saa- 
dakseen täten hankkimalleen vallalle laillisuuden lei- 
man, erosi Napoleon puolisostaan Josephine Beauhar- 
nais'sta ja otti puolisokseen Itävallan keisari Frans 
I:en tyttären, suurherttuattaren Marie-Louisen, jonka 
kanssa hän saikin itselleen kruununperillisen, Rooman 
kuninkaan. 

Napoleonin onnentie oli jo tällöin ehtinyt käänne- 
kohtaansa. Nostradamuksen tutkijat ovat löytäneet 
silloisen Europan valtiaan kohtalossa tapahtuvan muu- 
toksen ilmenevän seuraavasta säkeistöstä. »Jumalalli- 
nen rangaistus kohtaa suurta ruhtinasta, joka sitä 
ennen menee avioliittoon. Äkkiä vähenee hänen voi- 
mansa ja kunnioitus häntä kohtaan. Keinot sammu- 
vat leikatulta päältäv. Napoleon käytti nim. aina 
lyhyttä tukkaa, silloin yleisesti käytännössä olleen 
pitkän tekotukan asemasta. 

Napoleon Suuri armeijansa keskuudessa. 


Jotkut Nostradamus-tutkijat väittävät eräistä säkeis- 
töistä käyvän selville, kuinka kauan tämä leikattu 
pää, Napoleon, tulisi valtaa pitämään. 14 vuotta tulisi 
vallassaolo kestämään. Tosiasiallisesti näin tapahtui- 
kin. Marraskuun 9 ja 10 p:nä 1799 Napoleon kukisti 
sotilaittensa avulla Ranskan vanhan hallitusmuodon. 
14 vuotta myöhemmin hyökkäsivät Napoleonin viholli- 
set, liittolaiset, Ranskaan ja pakottivat hänet 11 p:nä 
huhtikuuta v. 1814 luopumaan kruunustaan. Hänen 
myöhempi yrityksensä pelastaa se vielä kerran, ei 
onnistunut. Nostradamus lisäksi toteaa että »meren- 
rannalla olevasta veroamaksavasta kaupungista ottaa 
leikattu pää pois mielivallan, karkoittaa häntä vas- 

tassa olevat likaiset; 14 vuotta kestää hänen tyran- 
niutensa». Ranskan kaupunki Toulon oli silloin eng- 
lantilaisten vallassa ja maksoi näille veroa. 

Seuraavat säkeet osoittavat, minkälaisen kohtalon 
Nostradamus näkee Napoleonille tulevan: »Vaalea suu- 
rine nenineen tulee. Väkivallalla hän ajaa vastusta- 
jansa ulos. Maastakarkoitetut vie hän meressä sijaitse- 
vaan linnoitettuun paikkaan». Kuten muistetaan, antau- 
tui Napoleon v. 1815 Rochefortin-satamassa englanti- 
laisen sotalaivan »Bellerophonin» päällikölle ja joutui 
St. Helenan saarelle, jossa hän v. 1821 kuoli. Keisa- 
rin kuolemasta sanoo Nostradamus, että »satakertai- 
sen kuoleman saa epäinhimillinen tyranni kärsiä. 
Hänen sijalleen tulee lempeä, viisaampi mies.» 

Nostradamuksen Napoleonia koskevat monet ennus- 
tukset ovat yleensä hänen selvimpiään; ne ovat myös 
kielelliseltä kannalta helposti käännettävissä ja niiden 
selittäminenkään ei ole tuonut erityisiä vaikeuksia. 

Napoleon Suurta käsittelevien ennustusten yhtey- 
dessä, joita hänen runoissaan on noin tusinan verran, 
on syytä erityisesti alleviivata vuotta 1792. Se on 
nimittäin yksi niitä harvoja vuosilukuja, joita Nostra- 
damuksen ennustuksissa yleensä esiintyy. Kirjeessä 
kuningas Henrik II:lle sanotaan nimittäin, että vvuonna 
1792 luullaan, että aikakausi voitaisiin uusia». Kuten 
tunnettua, perustettiin ensimmäinen Ranskan tasa- 
valta kyseenalaisen vuoden syystasauspäivänä, syys- 

kuun 22 ja uusi ajanlasku saatettiin samalla voimaan. 
Napoleon palautti kuitenkin entisen ajanlaskun kolme- 
toista vuotta myöhemmin, syyskuun 9 p:nä v. 1805. 
Voi hyvällä syyllä sanoa, että Nostradamuksen näke- 
mys tästä merkillisestä tapauksesta on hämmästyttä- 
vimpiä, mitä hänen kuuluisista Centuries-säkeistöistään 


voidaan löytää. 


4 ojiin hmmomm-enmen 

Nostradamus työhuoneessaan. Filmikuva. 

O siamäofä vuoatkmmaolsa ja 


nykyaikaa knakonat auaskdkaet 


Aikaisemman maailmansodan 
tapahtumat. 


NJ] € aika, joka jää Ranskan vallankumouksen, 






2) Napoleonin ajan ja viime maailmansodan 
) tapahtumien väliin on vähemmän mielen- 
kiintoinen Nostradamuksen ennustuksissa. Mutta se, 
josta todellisuustapahtumien perusteella jo on saatu 
selvyys, luo paljon valaistutusta jäljelläolevaan ajan- 
jaksoon, joka käsittää suurimman osan »Centuries»-sä- 
keistöjen lukumäärästä. Kuluneiden 385 vuoden ai- 
kana olisi 942 ennustuksesta vasta n. 200 toteutunut. 
Kirjeessä kuningas Henrik II:lle sanoo Nostradamus, 
että hänen ennustuksensa käsittävät aikamäärän silloi- 
sesta ajankohdasta — 14 p. maaliskuuta 1557 — 
adveniens'een saakka, joka tulee tapahtumaan seitse- 
männen tuhatluvun jälkeen. Kun Nostradamuksen 
aikana yleisesti uskottiin, että maailman luominen ta- 
pahtui 4173 vuotta ja 8 kuukautta ennen Kristuksen 

syntymää, alkaisi siis seitsemäs tuhatluku v. 1827 ja 
päättyisi niin ollen v. 2827. Silloin tulisi adventti, 
jota tapausta Nostradamus epäilemättä tarkoittaa. 
Kirjeessään pojalleen hän kuitenkin sanoo ennustusten 
päättyvän vasta v. 3797. Tässä on siis ilmeinen risti- 
riita olemassa, joka on antanut ja tulee edelleen anta- 
maan Nostradamus-tutkijoille paljon päänvaivaa. 
Epäilemättä tapahtumien kulku vähitellen selvittää 
tämänkin vielä hämärän seikan hänen ennustuksissaan. 
Näin on tapahtunut monasti ennenkin. 

Itseämme ja mahdollisesti jälkeläisiämme kiinnostaa 
Nostradamuksen ennustuksista luonnollisesti se, mitä 
niissä voidaan löytää nykyistä ja nykyisenjälkeistä 
lähintä aikaa tarkoittavaa. Se antaisi jälleen, kun sat- 
tumia myöhemmin yhteensovitetaan, valaistusta niille 
kauempanakin tulevaisuudessa esiintyville tapahtu- 
mille, joilla on vaikutusta ihmisen ja koko ihmiskunnan 
kehitykseen. Lähimpään aikaan nähden oikeilla jäl- 
jillä pysymiseen on tutkijoita auttanut se, että Nostra- 
damus mainitsee suurimman osan »Centuries»-säkeis- 
töistään tarkoittavan kolmea suurta maailmantapahtu- 
maa. Raamatun mukaan hän nimittää niitä kolmeksi 
Antikristuksen tulemiseksi. Ranskan vallankumous 
jälkiseurauksineen oli niistä ensimmäinen. Jäljelle jäisi 
siis vielä kaksi muuta mullistusta, jotka sisältyisivät 
jäljelläolevaan kahteenkolmannekseen säkeistöjen lu- 
vusta. Luonnollisesti sellaiset suurtapahtumat, joille 

voidaan antaa Antikristuksen luonne, joka on pantu 
edustamaan verenvuotoa ja hävitystä sekä siveellistä 
rappeutumista, voivat aikamääriinsä nähden joutua 
erilaisen tulkinnan alaisiksi. Voi aivan hyvin olla niin- 
kin, että maailmansota oli vain alkuvalmistelua nykyi- 
selle suurmullistukselle. Ottaen huomioon sen muodot 
ja kehityksen kulun, joka pohjautuu onnettomaan 
Versailles'n rauhaan, voidaan se täydellä syyllä mer- 
kitä toiseksi Antikristuksen tulemiseksi. Lähempi pe- 
rustelu mm. uskonnonvastaisen bolshevismin kykyyn 
nähden hämätä sivistyneistöäkin monissa Europan 
maissa, soveltuu epäilemättä edelläesitettyyn luonne- 
kuvaan. Kolmas Antikristuksen tuleminen olisi näin 
ollen vasta tämän vuosisadan lopulla, koska Nostrada- 
mus erityisesti kiinnittää huomiota silloisiin aikoihin. 

Ennenkuin on aihetta lähemmin kuvailla tätä mo- 
nessa suhteessa varsin merkillistä aikakautta, joka jou- 
tuu seuraavan sukupolven osalle ja jossa se saa elämis- 
tään ja olojaan järjestellä, on ensin aihetta käsitellä 
niitä Nostradamuksen ennustuksia, jotka koskevat ny- 
kyisen vuosisadan alkuaikoja sekä maailmansotaa 
nykypäiviin asti. Tätä, nyt jo yli 40 vuoden pituista 
ajanjaksoa, johon kyllä vuodesta 1918 lähtien sisältyi 
yli 20 vuoden pituinen rauhan kausi, voidaan epäile- 
mättä pitää erittäin vaiherikkaana, mutta samalla 
kohtalokkaana mullistuskautena ihmiskunnan histo- 
riassa. Siihen on sisältynyt, puhuaksemme Nostrada- 

muksenkin tapaan, Antikristuksen ajalle kuuluvaa kä- 
sitteiden sekaannusta ja hämäämistä sekä aitomateria- 
listista henkeä niidenkin taholta, jotka luulevat sitä 
vastustavansa tai eivät ainakaan halua sitä tunnustaa. 
Sitäpaitsi eihän aikaisemman maailmansodan ja nykyi- 
sen planetaarisen sodan välinen aika mitenkään ollut 
varsinaista rauhankautta. Päinvastoin se oli kaikkien 
sota kaikkia vastaan, vaikeaa kriisikautta, joka lopulta 
vei nykyiseen, kaikissa suhteissa erittäin tuhoisaan ja 
eritoten pienien kansojen kannalta varsin vaaralliseen 
voimainmittelyyn. Puhuttiinhan ja kirjoitettiin silloin 
yleisesti ei ainoastaan yhteiskunnallisesta ja poliitti- 
sesta kriisitilanteesta, vaan sen leviämisestä kaikkialle 
myös sivistys- ja kulttuuritoiminnan eri aloille, vielä 
uskonnonkin piiriin. Jos jo maailmansota ja sen jälkei- 
nen aika tuli Europan kansojen traagilliseksi kohta- 
loksi, niin vielä enemmän on sitä parhaillaan riehuva 
uusi maailmanpalo. Näiden suursotien välinen rauhan- 
kausi kasvatti ja päästi valloilleen kriisejä kaikkialla 
aiheuttaneen Venäjällä kehitetyn bolshevismin, jota 
turmiollista talousjärjestelmää ja maailmankatsomusta 
on tuettu tämän maailmanvallan suurilla ihmismas- 
soilla ja sen suunnattomilla luonnonrikkauksilla. Maail- 
manvallankumouksen tavotteluun sisältyi, kuten tiede- 
tään, myös venäläinen imperialismi, omine valtapyytei- 
neen ja poliittisine tavotteluperineen. Sitä varten oli 
tarpeen ja luotiin tai ainakin pyrittiin luomaan kor- 

kealle kehitetty tekniikka. Sitä alettiin siellä suoras- 
taan jumaloida ja palvoa, siihen uskottiin ja luotettiin. 
Aine, josta tekniikan avulla voitiin luoda koneet, 
tarveaineet ja sotavälineet, edusti bolshevistisen uskon 
mukaan ainoaa volevaista». Se tuli sen maailmankat- 
somuksen perustaksi. Kun tätä materialistista oppia 
taitavasti, propagandan ym. avulla levitettiin muualle- 
kin, ympäti koko pienen maapallon, aiheutti se ihmisen 
sielunelämään rikkinäisyyttä ja lisäsi kansojen piiriin 
eripuraisuutta ja riitoja. Väkivaltainen ja epäoikeu- 
denmukainen Versailles'n rauha antoi tälle opille erin- 
omaisen maaperän. Miten tämä kamppailu, joka jo on 
saanut mittasuhteet, jotka ovat aikaisempaakin maail- 
mansotaa laajemmat, tulee lopulta päättymään, on 
vielä avoin kysymys. Saksan sotakoneisto monien 
liittolaistensa auttamana, joihin Suomikin olosuhteiden 
pakosta on saanut osallistua, on kyllä lyönyt materiaa 
palvovan bolshevismin maahan ja tuhonnut siltä sen 
aineellisen perustan. Mutta Amerikan Yhdysvallat 
Englannin liittolaisena tukevat sitä voimiensa mukaan. 
Tuntuu varsin lohduttomalta se ajatus, että suurin osa 
sivistynyttä maailmaa ja erityisesti anglosaksinen rotu 
ei ole vielä päässyt selville siitä, mitä bolshevismi todel- 
lisesti on ja mistä siihen nähden tosiasiallisesti nyt on 
kysymys. Sentähden mahdollisuuksia pysyvän rauhan 
ja tasapainon luomiseksi kansojen ja ihmisten kesken ei 
nytkään vielä ole olemassa. Tämän vuoksi uuden yh- 

teentörmäyksen vaara, senkin jälkeen kun rauha muo- 
dossa tai toisessa on jälleen saavutettu, on edelleen 
lähellä. Se voi hyvin olla Nostradamuksen näkemys- 
tenkin mukainen. 

Tämä on erittäin tärkeä toteamus. Se estää meitä 
tuudittautumasta samanlaiseen ikuisen rauhan» harha- 
luuloon, joka oli aivan yleinen maailmansodan jälkeen 
ja josta johtui, että jouduttiin enemmän tai vähemmän 
aseettomiksi. Tekniikan nykyisen kehityksen kannalta, 
vaikka bolshevismi onkin maahanlyöty, on sellainen 
vaarallista. Tekniikka ei vielä ole tullut kehityksessään 
sille asteelle, että sillä ja sitä käyttäen voitaisiin sotaa 
estää. Päinvastoin on syytä odottaa aivan ennenkuu- 
lumattomia keksinnöitä, joita myös sotataito tulee hy- 
väkseen käyttämään. Mutta lopulta on niilläkin ra- 
jansa, samoinkuin inhimillisellä järjettömyydelläkin. 
Silloin vasta saapuu pysyväinen rauha, ehkä suoras- 
taan ikuinenkin. Ehkä se jo on siellä Nostradamuksen 
kolmannen Antikristuksen tulon ja ajan takana. 

Etevän Nostradamus-tutkijan, tanskalaisen C. S. 
Billesteinin mukaan käsittää Nostradamuksen säkeis- 
töstä 200 niitä tapauksia, jotka kuuluvat aikaisempaan 
maailmansotaan tai ovat läheisessä yhteydessä sen 
kanssa, sodan alkuvaiheetkin huomioonotettuina. Se, 
että Nostradamus profeettana erityisesti halusi valaista 
nykyajalle kuuluvia tapahtumia, johtui epäilemättä 
siitä, että hän katsoi ne ihmisen ja ihmiskunnan kehi- 

tyksen kannalta erittäin tärkeiksi. Sentähden hänen 
esityksensä tarkkuus on suorastaan hämmästyttävä. 
»Centuries»-säkeistöjen ja kuninkaalle osoitetun kirjeen 
sisällön perusteella väittää Billenstein voivansa nähdä 
maailmansodan kulun sen yksityiskohtia myöten, vie- 
läpä Ranskan eron kirkostakin ja Balkanin sodan eri 
vaiheet. 

Aikaisemman maailmansodan alun esittää Nostra- 
damus eräässä nelisäkeistössään seuraavasti: »Suuri 
kaatuu ukkosen tavoittamana keskellä kirkkainta päi- 
vää. Vaatimusten esittäjä sanoi sen ennakolta. Pi- 
meänä ajankohtana, kuten ennakolta sanottiin, syntyy 
selkkaus. Rheims, Lontoo ja Eftruria ovat sen aiheut- 
tajia.» 

Sarajevon verityö kesäkuun 28 pnä 1914, jonka uh- 
riksi joutuivat Itävalta-Unkarin kruununperillinen 
Frans Ferdinand ja hänen puolisonsa Hohenbergin 
herttuatar, sai, kuten tunnettua, maailmansodan sytyt- 
täjänä mitä laajakantoisimmat historialliset seuraukset. 
Vaikka sota johtuikin suurvaltain välisestä poliittisesta 
jännityksestä, tuli tapaus kuitenkin kuin ukkonen kirk- 
kaalta taivaalta. Ennustuksia sodan puhkeamisesta oli 
myös esiintynyt jo kauan aikaa. Serbialaisten kansalli- 
set suuruudenunelmat aiheuttivat lopulta selkkauksen. 
Nostradamuksen esittämät paikannimet tarkoittavat 
Ranskaa, Englantia ja Italiaa. 

Myöskin seuraava säkeistö kuvaa tapausten kulkua 

maailmansodan aikana. »Pian sanotaan, että puolikuu, 
olemukselta heikko, tulee syvyydestä ylös ja alkaa pian 
kohota. Silloin eräänä hetkenä uskottomuuteen ja hor- 
jumiseen joutuvat ne, jotka hallitsevat Veronassa. 
Kuten muistetaan ryhtyi puolikuu, jota Turkki edus- 
taa, ja jota silloin yleisesti kutsuttiin sairaaksi mie- 
heksi, lokakuun 30 p:nä 1914 Saksan liittolaisena sotaan. 
Verona tarkoittaa Italiaa, joka aluksi oli keskusvaltain 
puolella, mutta sitten suoranaisesti petti ne. 

Seuraavasta nelisäkeistöstä näkyy, että Nostrada- 
mus perusti ennustuksensa, kuten aikaisemmin mainit- 
tiin, myös tähtitieteellisiin laskelmiin eli siis myös kos- 
millisiin ilmiöihin. Se vahvistaa myös epäämättömästi 
sitä käsitystä, että tässä on kysymys viime maailman- 
sodasta. 

Kahdeksannen runonsa 15 säkeistössä hän nimittäin 
kirjoittaa: »Pohjola joutuu sotajoukkojen tähden suu- 
reen ahdistukseen. Koko Eurooppa, melkein koko 
maailma kiduttaa sitä. Kummatkin pimennykset aja- 
vat toisiaan takaa. Pannonit taistelevat elämästä ja 
kuolemasta». 

Pohjola on tässä luonnollisesti Saksa, koska Etelä- 
Ranskassa asuva Nostradamus näki tämän maan ole- 
van kaukana Pohjolassa. Tosiasiallisesti tapahtui 21 
p:nä elokuuta 1914 eli siis samassa kuussa, jolloiri 
maailmansota puhkesi Euroopassa, täydellinen auringon 
pimeneminen Neitsyeen tähtimerkissä. Sitä ennen oli 

maaliskuun 12 p. ollut osittain kuun pimeneminen. 
Pannoni-nimitystä käyttää Nostradamus aina kun Un- 
karista on kysymys. Kuten muistetaan, kärsi Itävalta- 
Unkari maailmansodan lopulla suuria tappioita, vieläpä 
ryhtyi senvuoksi omin päin rauhankeskusteluihinkin. 

Maailmansodan aikaisia tapauksia kuvaa myös seu- 
raava: Salama sulattaa arkussa olevan kullan ja 
hopean. Kahdesta vangitusta syö toinen toisen. Kau- 
pungin suurin tuhotaan kun laivasto ui sukelluksissa.» 
Kieli on tässäkin säkeistössä jälleen astrologinen. 
Aurinkoa pidetään siinä kullan ja kuuta hopean sym- 
bolina. Kysymyksessä oli jälleen näiden taivaankap- 
palten pimeneminen. Vangituilla, joista toinen syö 
toisen, tarkoitetaan epäilemättä tammikuun 31 p. 
vuonna 1917 julistettua merisaartoa. Nykyisessä suur- 
sodassa on tämä, kuten tunnettua, tekniikan kehi- 
tystä hyväksi käyttäen saatu aikaisempaa paljon 
tehokkaammaksi. Viimeinen lause taasen viittaa maa- 
ilmansodassa jo käytäntöön tulleiden vedenalaisten 
laivojen aikaansaamaan tuhoon, jolloin sellainenkin 
suuruus kuin itse sotaministeri, lordi Kitchener'kin ris- 
teilijä Hampshiren mukana hukkui. Paitsi vedenalai- 
sia, väittävät jotkut tutkijat Nostradamuksen olleen 
tietoisen myös kauasampuvien »stratosfääri» kanuu- 
nain käytöstä. Jo viime maailmansodan aikana tuli 
tällaisena kuuluksi ns. »Paksu-Bertha», jolla silloin 
ammuttiin Pariisia. Seuraavien säkeiden tulisi osoit- 

taa tätä: »Salama linkoaa Burgundissa suunnattoman, 
yksin koneella sellaista tuskin voitaisiin aikaansaada.» 


Ensimmäisen maailmansodan jälkeinen 
aika ja nykytapahtumat. 


Maailmansodan surullisesta päättymisestä näkyy 
Nostradamus myös olleen tietoinen, koska hän eräissä 
säkeissään sanoo näin: »Ne, jotka olivat ryhtyneet 
verratonta, mahtavaa ja voittamatonta valtakuntaa 
hävittämään, tulevat käyttämään petosta. Kolmena 
yönä tapahtuu, että suurin lukee pöydän vieressä raa- 
mattua.» Kuten muistetaan tehtiin aseleposopimus 
Compiögnen metsässä 6 p:nä marraskuuta 1918. Kan- 
sainvälisesti se tapahtui aivan toisin ehdoin kuin ne 
olivat, jotka lopullisesti sitoivat Saksan Versailles'n 
pakkorauhaan, joka lopulta johti uuteen maailman- 
sotaan. Kuka hän oli, joka näinä öinä istui pöytänsä 
ääressä lukien raamattua? Epäilemättä hartaasti us- 
konnollinen, Amerikan Yhdysvaltain presidentti Wood- 
row Wilson, joka turhaan koetti saada kuulut »neljä- 
toista kohtaansa» rauhansopimuksen pohjaksi. 

Muuten seuraava Nostradamuksen varoitus ei voi 
koskea muuta tapausta kuin Versailles'n rauhaa. 

»Minä sanon sinulle, Ranska, sinä menet liian pit- 
källe. Sinun tulisi kuulla neuvonsanoja. Kiusatut 
tulevat nousemaan ja tekemään suuresta sopimuksesta 

kauhean lopun. Kosto tulee nopeasti kuin salama 
pilvistä ja tuo kehno, kurja tasavalta joutuu kirveen 
alle.» Tämä lähes viisisataa vuotta sitten kirjoitettu 
ennustus on meidän päivinämme aivan sananmukai- 
sesti toteutunut. Se ei sentähden kaipaa enempiä seli- 
tyksiä. Jännitystä on Nostradamuksen näkemyksessä 
omiaan lisäämään vain se, miten tuon kirveen alle 
joutuneen »kurjan tasavallan» lopulta käy. Onhan sen 
kohtalo ollut varsin surullinen, enemmän kuin säälit- 
tävä. 

Seuraava ennustus koskee F:nglantia. Se voi kuiten- 
kin yhtä hyvällä syyllä kuulua nykyaikaan kuin aikai- 
sempaan maailmansotaankin. »Kun Englanti on (rette- 
lössä) täydennetyn kuun maassa, on skotlantilaisessa 
saaressa ilmenevä sellaista, joka on kukistava valta- 
kunnan.» 

Heti maailmansodan alussa liitti Turkki — kuun 
maa — vanhojen ystävyyssuhteittensa vuoksi Saksaan, 
kohtalonsa keskusvaltoihin. Seurauksena oli, että E:ng- 
lanti julisti ottavansa Fgyptin yliherruutensa alaiseksi. 
Mainehikkaidenkin voittojen jälkeen täytyi Turkin 
kuitenkin lopulta v. 1918 antautua ympärysvaltain 
armoille ja tehdä epäedullinen rauha. Vaikka Turkki 
nykyisessä maailmansodassa onkin voinut pysyä so- 
dan ulkopuolella, huolimatta kiusallisista tapahtumista 

.sen naapurimaissa Syriassa, Iranissa ja Irakissa, voi 
sen vanha ystävyys Saksan kanssa lopulta johtaa so- 

taan. Onko se nyt jo tai myöhemmin seuraavassa 
yhteenotossa »kukistava valtakunnan» jää nähtäväksi. 

On mielenkiintoista todeta, miten Salonin profeetta 
näkee ja kuvaa nykyaikaisen ilmasodankin muodot ja 
sen kauhut. Hän on huomannut ihmisenkin siannäköi- 
seksi naamioituna. Seuraavat säkeistöt ovat tässä 
suhteessa erittäin sattuvia. »Arvelivat auringon yöllä 
näkevänsä. Puolittain siaksi naamioituna ihminen 
sitä peljästyy. Taivas ulvoo, ilmataistelu jyrisee kau- 
heasti ja ympäriltä tavataan villejä eläimiä.» 

Itä-Aasian kuumiilla taistelutantereilla ovat japani- 
laiset kyllä saaneet tehdä tuttavuutta villien eläimi- 
enkin kanssa. Kerrotaanpa kotkien tulleen suoranai- 
sesti lentäjien kiusaksi siellä. 

Nostradamuksen kuvaus ilmasodasta on muodostu- 
nut nykyaikana elävälle ihmiselle laajalta kautta maa- 
pallon katkeraksi todellisuudeksi. Kun nimenomaan 
Suomikin on saanut joutua siitä osalliseksi, ei edellä- 
sanottu kaipaa mitään lisäselityksiä. Mutta ihmetellä 
täytyy, että tällaiseen näkemykseen ja sitä koskevaan 
kuvaukseen on voitu tulla lähes 400 vuotta sitten, vie- 
läpä silloin jo on nähty kaasunaamareilla varustetut 
ihmiset hyvin sian näköisinäkin. 

Meidän ajallemme on tietenkin mielenkiintoista se 
tapa, jolla hän kuvailee bolshevismia ja sen tavoitte- 
luja päästä maailmanherruuteen, jonka takana itse 
asiassa kuitenkin oli vain imperialistisen Venäjän 

poliittiset pyrkimykset ja tavoittelut. Tässä suhteessa 
hän varoittaa kansoja seuraavaan tapaan: »Mitä mer- 
killisiä toivomuksia onkaan vierailla vallanpitäjillä. 
Pidä vaari, ettei siitä mitään tule maahasi. Kauheita 
vaaroja voi tämän kautta koitua monilla seuduilla 
yksinpä Wienissäkin.» Tunnettuahan on, miten bolshe- 
vismi teki voimakasta propaganda- ja myyräntyötä 
maailmansodassa kärsineitten kansojen keskuudessa 
ja erityisesti myös Itävallassa ja sen pääkaupungissa 
Wienissä. Samassa yhteydessä Nostradamus jatkaa: 
»Hallitushenki puuttuu virantoimittajilta. Kansoja 
kiihoitetaan kuninkaitaan vastaan. Vallitsee uusi 
rauha. Pyhät lait höltyvät. Pariisi joutuu suuriin 
vaikeuksiin.» tällainenhan tilanne sananmukaisesti 
maailmansodan jälkeen useissa maissa on ollut. 

Lohdullista on lisäksi tietää, että Venäjä, kuten nyt 
jo on asianlaita, sodassa lopulta lamaantuu. Samoin 
käy siihen kytkeytyneen kreikkalaisen kirkon, »toisen 
lahkon», joka, kuten Nostradamus sanoo, menee aivan 
rappiolle. On syytä lisäksi toivoa, että Nostradamuksen 
näkemys, että Venäjä sodan jälkeen, ei 100 vuoteen 
enää tulisi nousemaan, pitäisi paikkansa. Sellainenhan 
merkitsisi poliittisen paineen vähenemistä Europan 
mantereella ja samalla myös rauhallisempia oloja Suo- 
mellekin yleensä. 

Nykyoloissa eläjää kiinnostaa erityisesti se, löytyykö 
Nostradamuksen näkemyksissä jotain viitteitä siitä, 


43 


PROP HE TIES 
deMailre 


s MICHELN( DSIRADAMURT 






= 


A Amfte dam Tanfs: Vac[berge et 
POTI NTT aamen on 8 njoergeen 





Kansikuva Nostradamuksen ennustusten painoksesta Hollannissa. 


milloin nykyinen maailmansota, jos se hänen mukaansa 
on Antikristuksen toinen tuleminen, tosiasiallisesti 
loppuu. Tähän nähden tavataan eräissä yhteyksissä 
sellainen maininta, että Europalle tulisi 57 vuoden 
rauhanjakso. Eräät tutkijat asettavat sen yhteyteen 
nykyhetken kanssa ja siihen rauhan aikaan, jonka 
luonnollisesti tämänkin sodan jälkeen muodossa tai 
toisessa täytyy tulla. Tätä Nostradamuksen näkemystä 
kuvaavat seuraavat säkeistöt: »Marmorista eikä tii- 
listä tehdään muureja 57:n rauhanvuoden aikana. Ilo 
vallitsee ihmisten kesken. Laivaliikenne alkaa uudel- 
leen. Terveys, rikkaita satoja, riemun ja hunajan vuo- 
tamia aikoja.» Ja sitten hän jatkaa: »Kun vaivat on 
ohi, tulee rauhanaika, jonka vallitessa väestön luku on 
vähentynyt. Turvallisesti matkustetaan ilmassa, maan- 
päällä, merellä ja maanalla. Senjälkeen syntyy uusi 
sota uudelleen.» 

Kummatkin nämä säkeistöt luovat mielikuvan siitä, 
miten rauha nykyisen sekasorron ja vaivan jälkeen 
kaikkialla otettaisiin vastaan ja jollaisena rauhanajan 
kukin kohdaltaan kuvailee olevan. Ilmeistähän on, 
että tekniikka sodan aikana jälleen on kehittänyt eri- 
tyisesti liikenneoloja, joten tosiasiallisesti, kuten Nostra- 
damus näkee, tässä suhteessa ollaan varmistuttu entistä 
enemmän. Liikenne kaikissa muodoissaan tulee vas- 
taisuudessaan ratkaisevasti perustumaan moottorien 
käyttöön, jota aikakautta nyt jo elämme ja joka 

merkittävässä määrässä on lyönyt leimansa myöskin 
sodan käyntiin. Rauhan aikana tulee teknillinen edis- 
tys tällä alalla tietenkin erityisesti liikenteen hyväksi. 

Kaikissa tapauksissa Nostradamus puhuu 57 vuo- 
den rauhanajasta ja kun hän laskee, kuten aikaisem- 
min mainittiin, seuraavan sodan syttyvän 1999 vuo- 
den tienossa, pitäisi siis nykyisen maailmansodan 
päättymisen tapahtua (1999—57 = 1942). Siis tänä 
vuonna 1942, sen heinäkuussa. 

Mutta vaikka rauhanteko vielä siirtyisikin siksi kun 
Ranskan olot ovat järjestyneet ja siitä jälleen v. 1944 
on tullut kuningaskunta, kuten Nostradamuksen lau- 
sunnoista käy esiin, niin lohdullista sellainenkin jo olisi. 
Monella tahollahan halutaan uskoa ja kuvitella, että 
sota voi jatkua kymmeniäkin vuosia, koska siihen on 
sekaantunut sellaiset suuret voimatekijät, kuin Ame- 
rikka ja Japani, joista edellisen varat ja mahdollisuu- 
det ovat ehtymättömät. Nostradamus-tutkimuksen 
kannalta tällainen rauhanajankohta, jonka hän nume- 
roja käyttäen mainitsee, on tietysti ensiluokkaisen 
tärkeä. Sen avulla saataisiin uutta johtoa ja uusia 
näköaloja tulevaisuuteen nähden, joka varmentaisi 
sitä tietoa, mikä ihmiskunnan kehityksen kannalta 
olisi tärkeää. Aikaisemmin jo esitettiin, miten Nostra- 
damus varotti Ranskaa liiasta kiristämisestä rauhan- 
neuvotteluissa. Myöskin seuraava on pantu Versaillen 
rauhan ja siitä johtuvien seurausten yhteyteen kun 

Nostradamus sanoo näin: »Kun halutaan suuri kansa 
nähdä kidutettuna ja pyhät.lait täydellisesti tehtynä 
mitättömiksi sekä koko kristikunta asetettu uusien 
lakien alaisiksi, silloin löydetään kulta- ja hopeakaivos.» 
Viimeksimainitulla sanotaan tässä tarkoitettavan seteli- 
painoa ja kansalla saksalaisia. 

Fipä ole ympärysvaltain voittotakuita valvomaan 
pantu Kansainliittokaan ja sen toiminta Genevessä 
jäänyt Nostradamuksen näkijäsilmältä huomaamatta. 
Hän luonnehtii tämän liiton työn täällä varsin omalaa- 
tuisesti: Geneven järven rannalla puhutaan aina jat- 
kuvasti, missä päivät riittäisivät käytetään useita 
viikkoja, kuukausiakin, vuosia, kunnes kaikki on 
autioitettu ja sisällyksettömäksi kamaksi rikottu.» 
Myöskin seuraava Nostradamuksen sanonta tarkoittaa 
epäilemättä Kansainliittoa ja valtiomuutoksia sen toi- 
minnan aikana. vTämä tekopyhä liitto tulee olemaan 
lyhytaikainen. Jotkut muuttuvat ja useimmat palaa- 
vat entisiin muotoihin. Laivoilla istuu itsepäinen 
kansa. Silloin saa Rooma uuden leopardin.» Epäile- 
mättä viimeinen lause tarkoittaa fascismin luojaa 
Mussolinia. Itsepäinen, laivoissa istuva kansa viittaa 
englantilaisiin. 

Myöskin Hitlerin esiintyminen politiikan näyttä- 
möllä on säkeistöissä kokolailla selvästi esitetty. Hänes- 
tä sanotaan, että: »Noran vuoristossa olevan Rheinin 
varrella syntyy kansan keskuudesta, joka on tullut 

liian myöhään, suuri mies. Hän tulee puolustamaan 
Sarmathiaa ja Pannoniaa. EFi tiedetä, mitä hänestä 
tulee.» Noran vuoristo on osa Itä-alppeja ja virtaa 
siellä Tonava. Fi kaukana näiltä seuduilta sijaitsee 
Hitlerin syntymäpaikka Braunau. Vanha Sarmathia 
oli taasen Weickselin ja Volgan välinen alue, joka tar- 
koittaa nykyistä Puolaa. 

Saksalaisten Nostradamustutkijain taholta on tah- 
dottu tuoda esiin, että seuraavat säkeet tarkoittavat 
Fähreriä ja hänen esiintymistään. »Juhlallisen ko- 
meana tervehtivät liput kuin suuri lainlaatija tulee. 
Alhaiset hän kohottaa ja kapinoitsijat hän rankaisee. 
Vertaistaan ei synny maanpäällä.» Tunnettuahan on 
se lippujen komeus, joka kansallissosialistisissa juh- 
lissa on käytännössä ja erityisesti puolueen vuosipäi- 
vinä. Myös seuraavat säkeistöjen sanat on katsottu 
tarkoittavan Hitleriä: »Mistä hän ennen näki nälän 
tulevan, sieltä tulee kylläisyys. Sensijaan, että silmä 
suunnataan ahnehtien merta kohden, antaa toinen toi- 
selleen olutta ja leipää.» 

Täytyy myöntää, että tämä soveltuu erinomaisesti 
siihen työpolitiikkaan, jota kansallissosialistinen puo- 
lue käyttää työttömyyden vastustamiseksi. Omavarai- 
suuden ajatus ja riippumattomuus muista, merien 
takana olevista maista on tässä pyrkimyksessä selvästi 
esitetty. Sotapäällikkönä ja valtiomiehenä Hitler epäi- 
lemättä on vertaistansa vailla. 

Kun Nostradamus yleensä mainitsee hyvin vähän 
Saksasta, mutta eräässä yhteydessä ei käytä siitä sen 
tavallista nimeä, vaan yhdistää siihen sanan suuri, 
esittäen maan Suur-Saksana, (Crand-Germanie) on 
epäilemättä se väite aivan perusteltu, että kysymyk- 
sessä silloin on nykyinen aika, jolloin Suur-Saksa par- 
haillaan on syntymässä. Tämän asian esittää hän näin: 
Eräs Suur-Saksan johtaja tekee itsensä Pannonian 

* auttajaksi kuninkaitten kuninkaalle tarkoitetun avun 
kautta niin, että hänen kapinansa aiheuttaa suuren 
verenvuodatuksen.» 

On ilmeistä, että Nostradamus näkee tässä Kan- 
sainliiton taholta kuninkaitten kuninkaalle, Abessinian 
Keisari Negukselle teennäisesti esitetyn avun, joka toi- 
menpide johti siihen, että Saksa sai liittää itseensä 
Itävallan. Aluksihan Mussolini oli sellaista vastaan. 

Sattuvasti hän luonnehtii myös sen maailmankatso- 
musten murroksen, joka Saksassa on tapahtunut ja 
jossa Nostradamuksen näkemys hyvin on sovellutet- 
tavissa nykyaikaan. Hän sanoo: »$aksassa syntyy lah- 
koja, jotka ovat hyvin lähellä onnellista pakanuutta. 
Kun sydän on otettu vangiksi ja pienet otettu mukaan, 
kääntyvät ne takaisin maksaakseen totuudenmukaisen 
kymmenyksen.» Ja toisessa kohdassa hän lausuu: 
»Uusi filosofinen lahko tulee syntymään, joka hal- 
veksuu kuolemaa, kunniaa ja rikkautta. Niitä ei ra- 
joita saksalaiset vuoret. He tulevat saamaan apua 

ja löytämään Kirjapainoja, niin että heitä seura- 
taan.» 

Luonnollisesti Ranskan lähin naapuri ja moninker- 
tainen vihollinen Englanti esiintyy Nostradamuksen 
ennustuksissa useasti ja joutuu nykyolojen kannalta 
erikoiseen valaistukseen. Kuvaavia tässä suhteessa 
ovat seuraavat säkeet: Seitsemän kertaa saatte nähdä 
Englannin kansan 290 vuoden aikana muuttuvan ja 
verellä värittävän itseään. Saksalaisesta painostuk- 
sesta vapaana Oinas epäilee sekasikiöistä kumppaliaan.» 
Mestaamalla kuninkaansa Karl I:sen v. 1649 sai Fng- 
lanti tosiaan verta päälleen. Se on kyllä senjälkeen 
seitsemän kertaa saanut elää vaikeissa valtiollisissa 
oloissa. Oinas on Englannin tähtimerkki ja kun säkeis- 
tössä puhutaan epäsikiökumppalista, niin tarkoitetaan 
sillä todennäköisesti Puolaa. Yhdistämällä kohtalonsa 
Englannin kanssa Puola sortui heti nykyisen suurkamp- 
pailun alussa. Epäilemättä saa Englanti edelleenkin 
epäillä tätä liittolaistaan eikä vähemmän sen avun- 
anto-mahdollisuuksia. 

Jos vuosilukuun 1649 lasketaan Nostradamuksen 
ilmoittamat 290 vuotta, tullaan vuoteen 1939, jolloin 
parhaillaan riehuva maailmankamppailu alkoi. Sitä 
voisi siis pitää merkkinä imperiumin vallan vähenty- 
misestä. Samaan viittaa Nostradamus eräässä toisessa 
nelisäkeistössä kun hän sanoo: »Kaikkivaltiaana on 
Englanti suurena imperiumina enemmän kuin 300 

vuotta: suuria joukkoja siirretään maalla ja merillä, 
josta portugalilaiset eivät ole iloisia» Kun nyt jo 
venemmän kuin 300 vuotta» on ollut imperiumin loisto- 
aikaa, näyttää sodankäynnin valossa kuin se nyt tosi- 
asiallisesti olisi päättymässä. Fi ole kummallista, että 
Englannissa ei ole Nostradamuksesta pidetty ja hänen 
1ennustustensa julkaiseminen on ollut siellä vähemmän 
yleistä. Se että joukkojen siirtäminen erityisesti merillä 
ei ole Portugalille eduksi on selviö, koska tämä maa 
ainoana puolueettomana europalaisena merivaltana on 
joutunut Englannin tähden sodan jalkoihin. 

Hyvin mielenkiintoinen on tässä yhteydessä, kun 
on puhe Englannin imperiumin kohtalosta ja tämän 
maailmanvallan mahdollisuuksista suoriutua nykyi- 
sessä sodassa, seuraavan nelisäkeistön sisältö: »suuri 
meren pohjassa oleva Neptunus, jossa on buurilaista 
ja gallialaista verensekoitusta. Saaret ovat veressä 
viivästyneen peräsimen käytön vuoksi. Paljon tullaan 
häntä vahingoittamaan, koska salaisuutta huonosti 
peitetään.» Neptunus tarkoittaa tässäkin tapauksessa, 
kuten Nostradamuksen ennustuksissa yleensä Eng- 
lantia. Jos peräsimen käytöllä ymmärretään teknii- 
kan kehittämistä, niin se epäilemättä imperiumin suu- 
riin mahdollisuuksiin nähden on »viivästynyttä» myös 
kun sen puolustamisesta on kysymys. Viime aikaiset 
sotatapahtumat osoittavatkin niin. Englannin avo- 
mielisyys, joka johtuu sen valtiollisesta järjestel- 

mästä, ei myöskään ole ollut sille sodankäynnin kan- 
nalta eduksi. Nostradamuksen mukaan olisi siis 
tämän maailmanvallan tila toivoton. Jännittynein 
mielin seurataan sentähden Nostradamuksen tutkijain 
taholla tämän asian kehitystä nykyisessä valtakamp- 
pailussa. 





Eläinradan tähtitieteelliset merkit. Aurinko on Oinaan merkissä. 

[1 vaaoilmaina fa. 


Milloin se syntyy ja ketkä siihen 
osallistuvat. 


4! uten aikaisemmin mainittiin, esiintyy Nostra- 
IINGE]] damuksen ennustuksissa varsin harvoin vuosi- 





lukuja. Eräs tällainen, joka tavataan useim- 
minkin, on vuosi 1999. $Se löytyy myös kirjeessä 
kuningas Henrik II:lle. Kun sen yhteydessä mainitaan 
sodasta, voidaan siis sen kautta saada johtoa tuleviin 
sotaisiin maailmantapahtumiin nähden, samoin kuin 
on mahdollista tarkistaa tapahtumia ennen tätä 
vuotta. 

Nostradamus sanoo puheenalaisesta vuodesta 1999 
seuraavasti: » Vuoden 1999 seitsemännessä kuussa tulee 
taivaasta suuri kauhistuksen kuningas herättääkseen 
eloon suuren kuningas Angolmoisin ja sitä ennen ja 
sen jälkeen hallitsee sodanjumala menestyksellisesti.» 
Hän kuvaa tämän suurtapahtuman, Antikristuksen 
ajan, joksi hän sen nimittää, seuraavasti: »Kolmas 
Antikristus on hyvin pian tuhottu, 27 vuotta kestää 
hänen veristä valtakauttaan: kun luopiot ovat kuol- 

leet ja vangitut poisajetut, käy vesi verestä punaiseksi 
ja ihmisruumiita putoo maanpäälle.» 

Europan mantereella tapahtuisi siis jälleen, tämän 
vuosisadan lopulla, verisiä yhteenottoja. Mahdotonta- 
han sellainen tietenkään ei olekaan, kun ottaa huo- 
mioon aikamme teknillisen kehityksen, jota sodat 
ovat olleet omiaan edistämään ja sen yliotteen, jonka 
tekniikka yleensäkin on ihmisestä saanut. 

Tämä Nostradamuksen laskelma kansojen uudesta 
yhteenotosta tämän vuosisadan lopulla, on monessa 
suhteessa varsin mielenkiintoinen. Parhaillaan riehuva 
maailmansota, joka on muuttunut suorastaan plane- 
taariseksi, voi hyvinkin antaa aiheen sellaisten uusien 
voimien esilletuloon, jotka antavat tulevalle suursodalle 
erikoispiirteitä ja määräämällä sille suunnan voivat 
muuttaa olosuhteita Europan mantereella. 

Maailmanherruuteen maailmansodan jälkeen pyrki- 
vistä kuudesta poliittisesta keskustasta, on vain neljä 
enää jäljellä. Moskova, samoinkuin Lontookin on jo 
jätettävä laskuista pois. Kun Roomakin jo tosiasialli- 
sesti on heikontunut, niin enää vain Tokio, Berlin ja 
Washington pystyvät tekniikan avulla vaikuttamaan 
asioiden kulkuun. Näin aluksi voi tapahtuakin. Mutta 
vieläkin suuremmat ihmismassat, jotka näihin asti 
eivät olleet näkösällä, mutta joissa henkiin herätetty 
aate yhteisen asian puolesta voi koota suuria voimia 
mittelyyn, alkavat esiintyä näyttämöllä. Tällaisen käsi- 

tyksen saa niistä ennustuksista, joita Nostradamus 
esittää siitä kansain yhteenotosta, kolmannesta Anti- 
kristuksen ajasta, joksi hän sitä nimittää, ja joka 
tapahtuu tämän vuosisadan lopulla. Epäilemättä ne 
suurtapahtumat, jotka ovat ominaisia parhaillaan riehu- 
valle maailmansodalle, tulevat heittämään paljon valoa 
edessäolevaan uuteen suursotaan ja saattamaan monet 
seikat, jotka Nostradamuksen ennustuksissa vielä ovat 
hämäryyden peitossa, ymmärrettäviksi. Kehityksen- 
kulku olisi Nostradamuksen mukaan seuraava. 
Muhamettilainen maailma kaikkine niine värillisine 
kansanrotuineen, jotka tunnustavat tätä uskontoa ja 
jotka ovat saaneet tuta eurooppalaista herruutta, kokoa- 
vat voimansa ja nousevat Eurooppaa vastaan. On 
mielenkiintoista panna merkille, että tämän liikkeen 
ja sen toiminnan johdossa on Turkki, joka, kuten 
tunnettua, on varsin taitavasti aikaisemman maail- 
mansodan jälkeen hoitanut politiikkaansa ja talouttansa 
ja siten hankkinut itselleen arvovaltaa raiskatun ja 
köyhtyneen Europan silmissä. On hyvin luultavaa, 
että tässä muhamettilaisessa ristiretkessä Eurooppaan 
on edustettuna ei ainoastaan Turkki ja Aasia, mutta 
myös Afrikka. Hyökkäys Eurooppaan tapahtuisi Väli- 
meren kautta ja saavat sen rannalla sijaitsevat Italia, 
Espanja, Kreikka ja Ranska ensimmäisinä ottaa hyök- 
käyksen vastaan. Mustat tulevat hallitsemaan Italiaa 
ja muut muhamettilaiset Ranskaa. Kaksi sotapäällik- 

köä Don jä Dohan tunkeutuvat Tonavan laaksoa 
myöten aina Wieniin ja Kölniin asti. Rooma raunioi- 
tuu ja katolilainen kirkko menee hajalle. Näyttäisi 
siltä kuin parhaillaan nykyisen sodan ja siihen kytke- 
tyn valtataistelun jalkoihin joutuneet Islamia tunnusta- 
vat Syyria, Iran ja Irak ottaisivat kostaakseen silloin 
sen, joka nyt tulee Neuvostoliiton ja Englannin taholta 
heidän osakseen. On syytä panna merkille, että Nostra- 
damus nimenomaan sanoo puolalaisten tekevän liiton 
valloittavien muhamettilaisten kanssa. Puolalaisten 
nykyistä olotilaa silmälläpitäen ei tämä olisi ollenkaan 
mahdotonta. Huomatessaan, miten puolikuu on äkkiä 
voimistunut ja kuten Nostradamus sanoo, haluaa laa- 
jentaa valtaansa Europan alueella, puolalaiset, kuten 
monasti aikaisemminkin, käyttäisivät tilaisuutta hyväk- 
seen ja liittyisivät vallansaaneisiin. 

Islamin herruudesta pelastuisivat Euroopassa vain 
protestanttiset maat. Niihin kuuluisi Saksan ja skandi- 
navianmaitten ohella, epäilemättä myös Suomi, vaikka 
siitä ei nimenomaan mitään mainita. Myös Englanti 
ja Hollanti säästyisivät suoranaiselta hyökkäykseltä, 
mutta menettäisivät muhamettilaiset alusmaansa. Se 
merkitsisi luonnollisesti samalla myös näiden maiden 
taloudellisen voiman ja vaikutuksen vähenemistä Euro- 
passa ja yleensäkin. Japanin voittoisat taistelut ky- 
seessäolevien maiden aasialaisissa alusmaissa luo poh- 

jan muhamettilaisenkin maailman uudelle vallanta- 
vottelulle vastaisuudessa. 

Nostradamuksen tulkitsijat eivät ole vielä päässeet 
yksimielisyyteen siitä, miten kauan islamilainen valta- 
kausi Euroopassa kestää. Kun runojen 942:sta säkeis- 
töstä 200 käsittelee tätä aikakautta, ovat jotkut sitä 
| mieltä, että se kestäisi satoja vuosia, aina vuoteen 
2241. Silloin tulisi ymmärrettäväksi se, miksi muha- 
mettilainen vaikutus niin kielellisesti kuin sivistykselli- 
sesti pääsisi Europassa varsin etualalle. Sensijaan tällai- 
sia tuloksia tuskin tulisi näkyviin valtakauden kestäessä 
vain vuoteen 2034, mihin eräät arvelevat sen ulottu- 
van. Nostradamuksen ennustus rutosta ja nälänhädästä, 
joka vähentäisi Furopan asukasmäärää huomattavasti, 
viittaisi myös pitempään muhamettilaiseen valtakau- 
teen. 

Kirjeessään pojalleen sanoo Nostradamus ennus- 
tustensa ulottuvan aina vuoteen 3797. Kun parhail- 
laan riehuva maailmanpalo tulee antamaan johtoa 
niihin suurtapahtumiin, joista edellä mainittiin ja joita 
ilman myöhemmät eivät ole ymmärrettävissä, jää 
silloin elävän sukupolven tehtäväksi löytää jo tapahtu- 
neitten tosiasiain perustalla historian kulussa sen 
suunta edessään olevana aikana. 

sinisen ennustus len 


perusta. 
Selvänäköisyys ja jaksollisuuslaskelmat. 


D | osttadamuksen ennustuksiin nähden on aikojen 
KSIN| vieriessä keskusteltu paljon siitä, miten ja 





millä lailla hän on ennustuksiinsa tullut. 
Perustuvatko ne astrologisiin laskelmiin, siis matema- 
tiikkaan, jolloin aurinkokunnan jäsenien kierrosajat 
ja niiden suhdanteet keskenään on otettu huomioon, 
vai perustuvatko ne kaukonäköisyyskykyyn, clair- 
voyansiin, tai molempiin samanaikaisesti? Missä totuus 
tässä suhteessa kulkeneekin, tosiasiaksi jää, että Nostra- 
damus runoissaan, samoin kuin kirjeessään kuningas 
Henrik II:lle ja pojalleen, käyttää astronoomisia nimi- 
tyksiä, tähtimerkkejä ja -konstellatioita, jotka suora- 
naisesti viittaavat aurinkokuntamme jäsenten suhdan- 
teisiin kyseenalaisena aikana. 

Tällaista sisältävät mm. seuraavat säkeistöt: »Satur- 
nus, Härän, Jupiter Vesimiehen, Mars Jousimiehen 
merkissä vie 6:na helmikuuta kuoloon sardiinilaisia, 

Bryggessä niin suuri repeämä kuin Punaisessa meressä, 
Barberiniksen * päämies tulee kuolemaan) Tällaisessa 
tapauksessa on ajankohdan laskeminen tähtitieteelli- 
sesti kokolailla yksinkertainen, koska tällaiset plä- 
neettasuhdanteet ovat harvinaisia. Meidän ajanlas- 
kumme aikana on niitä ollut vain kolme. Viimeiseksi 
v. 1736 ja seuraava tulee vasta v. 3797, jolloin Nostra- 
damus sanoo tietonsa päättyvän. Todettu onkin, että 
ensiksimainittuna vuotena Sardiniassa ja monilla 
muilla paikkakunnilla Euroopassa riehui kulkutauteja, 
koleran, tyfuksen ym. muodoissa enemmän kuin muul- 
loin. Barberini oli Palestrinan piispa ja kuoli v. 1738. 
Tämänkaltaiset ynnä muut tähtitieteelliset lauselmat 
ovat antaneet johtoa Nostradamuksen ennustusten 
selittämiseen. & 

Edellämainitussa suhteessa Nostradamus siis käytti 
hyvin tunnettuja tähtitieteellisiä lausuntatapoja, sa- 
manlaisia, joista nykyaikaiset kosmobiologian ja plane- 
taaristen voimasuhdanteitten tutkijat ovat vetäneet 
omat johtopäätöksensä. Ollaankin nyt jo selvillä siitä, 
että merkittävät luonnonilmiöt yleisesti esiintyvät vis- 
seinä ajankohtina ja -jaksoina. Niiden esiintymisellä 
on jonkinlainen rytmi eli poljenta. Kun ihminenkin 
on luontoon kuuluva ja sen ilmiöistä riippuvainen, 
vaikuttavat kosmilliset seikat hänenkin toimintoihinsa. 
Löytyy ihmisiä, joiden hermotoiminta on erittäin 

herkkä ilmastomuutoksille, ukonilmoille jne. Jaksolli- 
suuteen kiinnostunut saksalainen tutkija Rudolf Mewes 
osoitti jo viime vuosisadan loppupuolella, että esim. 
rutolla voi olla 11 tai tämän luvun 5 tai 10 kerran- 
nainen jaksolukuna. Se esiintyisi siis erikoisemmin 
jokaisen II, 55 ja 1I0 vuoden päästä. Mewes viittasi 
silloin jo siihen, että auringonpilkkutoiminta, jolla on 
n. II-vuotinen jakso, voi jollain tavalla olla tämän 
taudin aiheuttajana. Nostradamuksen mainitsemat kier- 
tolaiset, Jupiter ja Saturnus, tiedetäänkin olevan syynä 
virkeään pilkkutoimintaan auringonpinnalla. Saman 
syy-yhteyden luuli Mewes havainneensa myös kuiviin 
ja märkiin ajanjaksoihin nähden. Ne ovat taasen 
yhteydessä lämpimien ja kylmien ajanjaksojen kanssa. 
Kylmien yhteys sotiin on yleisesti tunnettu. Mewes 
osoitti sen laajalla tilastoaineistollaan ja käytännölli- 
sesti on oma sukupolvemme saanut tuta sitä jo pariin- ' 
kin kertaan. Myöskin maanjäristykset ovat yhteydessä 
planetaaristen voimasuhdanteitten kanssa, kuten koke- 
mus on osoittanut. Niillä on oma jaksollisuutensa ja 
esiintyvät ne joko pitemmän tai lyhemmän ajan jäl- 
keen, riippuen aurinkokunnan jäsenten kiertokulusta. 
Renesanssiaika, joka taikauskona hävitti paljon täl- 
laista kokemusperäistä tietoa, on suuresti hidastutta- 
nut tutkijain tunkeutumista näihin kosmoksen suu- 
riin salaisuuksiin. Jälellejääneen perinnäistiedon avulla 
on kuitenkin voitu päästä merkittäviin tuloksiin, kuten 

onnistui puheenaolevalle saksalaiselle fyysikolle Rudolf 
Mewesille, joka tosiasiallisesti ja todistettavasti osasi 
suunnilleen ennustaa aikaisemman maailmansodan syt- 
tymisen. 

Myöskin puiden vuosirenkaitten osoittamaan lisä- 
kasvuun kohdistuneet tutkimukset, joihin erityisesti 
saksalaiset, amerikalaiset, norjalaiset ja myös suoma- 
malaiset tutkijat ovat osallistuneet, osoittavat jaksol- 
lisuuden kuiviin ja märkiin — huonoihin ja hyviin 
aikoihin — nähden olevan olemassa. Niiden avulla 
on voitu saada tällaisesta kehityksestä, joka samalla 
vahvistaa historiallista tietoa, kuva tuhansien vuosien 
takaa. 

Entisten kokemusten avulla saadut ja tosiasioihin 
* perustuvat jaksollisuuslaskelmat viittaavat epäämättö- 
mästi siihen, että Nostradamuksen ennustus edessäole- 
vasta uudesta suurmyllerryksestä Euroopassa tulee 
myös tapahtumaan. Siitä ovat näitä asioita myöhem- 
min tutkineet tulleet yksimielisiksi. Mikä tulee näitten 
tapahtumien alkuvuodeksi ja milloin ne lopulta päät- 
tyvät, jää jälkeentulevien nähtäviksi. Nostradamuksella 
on kaikesta päättäen ollut edellämainitussa suhteessa 
niin astrologin kuin kaukonäkijän tiedot käytettävi- 
nään. 

Voi olla niinkin, että Nostradamus perustaa laskel- 
mansa tulevaan kolmanteen maailmansotaan nähden, 
vaikka sitä ei vielä hänen lausunnoistaan ole löydetty, 

kevätpäiväntasauksen siirtymisen eläinradan merkistä 
toiseen. Tätä väliaikaa on n. 2100 vuotta. Nyt on 
jälleen tällainen merkinvaihto tapahtumassa. Aurinko, 
joka näihin saakka on liikkunut Kalojen tähtimerkeissä, 
tulee tämän vuosisadan jälkiosalla siirtymään Vesi- 
miehenmerkkiin. Tämän hallitsemaa aikakautta tulee 
jälleen kestämään yli 2100 vuotta. Eräiden tutkijoiden 
mukaan pitäisi tällainen kevätpäiväntasauksen siirros 
Vesimiehen tähtimerkkiin tapahtua v. 1962 helmikuulla, 
jolloin kaikki muut aurinkokunnan jäsenet ovat kokoon- 
tuneet kyseessäolevassa merkissä itäiselle taivaan osalle 
paitsi Uranus, joka on jäänyt vastakkain- eli oppositio- 
asenteeseen ja Neptunus, jonka asema tällöin on kor- 
kealla keskitaivaalla. Tällainen kosmillinen ilmiö on 
tosiasiallisesti hyvin merkillepantava eikä koskaan mene 
ohi ilman huomattavia seurauksia pienellä maapallol- 
lamme. Tällainen kosmillisten voimien asennoituminen 
ja sen aiheuttama taivaallinen voimansiirto tulee ensi- 
sijaisesti vaikuttamaan sääoloihin, mutta samalla myös 
maankuoreen aiheuttaen siinä tärinää ja maanjäristystä. 
Epäilemättä saa siitä osansa ihmisten hermotoiminnan 
kautta politiikka ja ihmisten väliset suhteet yleensä. 
Senajan sukupolvet tulevat tämän konstellation monet 
seuraukset kokemaan ja näkemään. Onko se alkuna 
ja aiheena sille uudelle jättiläiskamppailulle — kuten 
aikaisempi maailmansota oli nykyiselle — jota Nostra- 
damus ennustaa, jää aikanaan nähtäväksi. Mutta 

suoranaista yhteyttä voi sillä tämän kanssa tosiasialli- 
sesti kyllä olla. 

Kun kevätpäiväntasaus eli aurinko n. 2100 vuotta 
sitten siirtyi Oinaan tähtimerkistä Kalojen merkkiin, 
oli silloinen maailma kutakuinkin samankaltaisessa 
käymistilassa kuin nykyisinkin. Rooman valtakunnan 
perustukset horjuivat. Syntyi maailman vapahtaja 
Kristus, joka loi uuden maailmankatsomuksen, perus- 
taen sen veljeys- ja lähimmäisen rakkauden aatteelle. 
Taivaan merkin mukaan tuli kala tämän liikkeen 
symbooliksi. Opetuslapset valittiin nimenomaan kalas- 
tajien keskuudesta ja Jeesus ja hänen opetuslapsensa 
olivat tavallaan vihmisten kalastajia». Viisituhatta 
ihmistä syötettiin kahdella kalalla ja kristittyjen kata- 
> kombien seinässä oli kalankuva pyhänä vertauskuvana. 
He tulkitsivatkin kreikkalaisen sanan kalan sen kir- 
jainten mukaan kuuluvaksi: Jeesus Kristus Jumalan 
poika, Vapahtaja. 

Kristillisten kirkkojen piispan hiippakin on tehty 
kalanpään näköiseksi; paavin pyhässä sormuksessakin 
sanotaan olevan tätä muistuttavan kuvion. Tässäkin 
yhteydessä on syytä alleviivata sitä valtavaa muutosta 
-:— Kalan-tähtimerkillä symbolisoituna — jota tämä 
uusi ajatusmaailma aikaansai ihmisen mielialoissa ja 
heidän elämässään. Kristinuskon periaatteelle pohjau- 
tuu koko länsimainen kulttuuri, kaikkine sen valo- ja 
varjopuolineen. Milloinkaan ei inhimillinen kehitys 

materiaalisessa suhteessa ole ollut niin kiihkeä ja 
uusia elämän muotoja luova kuin tänä aikana. Eräs 
amerikkalainen tutkija on myös väittänyt, että minään 
historian aikakautena ei ole ollut siinä määrin sotia 
ja kapinoita kuin pian sen lehdille kuuluvana »kalo- 
jem aikakautena. Sodat ovat sitäpaitsi käyneet sitä 
julmemmiksi, mitä enemmän tekniikka, joka on myös 
tämän aikakauden saannoksia, on kehittynyt. Erityi- 
sesti on kehitys viimeisinä 150 vuotena, siis varsin 
lyhyenä aikana, ollut niin tekniikan kuin sodan aloilla 
suorastaan mullistava ja senvuoksi käynyt itse kult- 
tuurikehitykselle vaaralliseksi. Mikään sota ei vastai- 
seksi ole ollutkaan niin »planetaarinen», koko maa- 
palloa käsittävä, kuin parhaillaan riehuva toinen maail- 
-mansota. Se ei sitäpaitsi voi olla viimeinenkään, 
koska sodillakin, kuten Nostradamuskin osoittaa, on 
jaksollisuutensa, oma järkkymätön rytminsä. 


Kulttuurikehityksen jaksollisuus. 


Noin 2000 vuotta ennen Kristuksen syntymää oli 
kevätpäiväntasaus eli aurinko Oinaan-tähtimerkissä. 
Lampaan karitsa tuli tämän vuoksi juutalaisten kes- 
kuudessa pyhäksi eläimeksi. Se kytkettiin Kristuksenkin 
oppiin ja hänen elämäänsä. Usein näkee kuvissa sen- 
tähden hänet ja lampaan karitsan toistensa seurassa. 
Oinaan aikakautta — sen or laskettu kestäneen vuo- 

desta 2358 vuoteen 198 ennen Kristusta — oli suurin 
osa kahdenvirranmaan, Babylonian, seemiläistä rotua 
olevien assyrialaisten valtakautta. Vasta tämän jäl- 
keen tulevat ihmiskunnan historiassa esiin aarilaiset 
kansat, persialaiset ja kreikkalaiset sekä lopulta roo- 
malaiset. Assyrit olivat muinaisajan sotaisin kansa. 

Tälle Oinaan aikakaudelle kuuluu henkisessä suh- 
teessa sellaista suuruusluokkaa olevat persoonat kuin 
ovat kiinalainen mystikko Laotse, Intian suuri refor- 
maattori Buddha, kreikkalaiset filosoofit Platon ja 
Aristoteles ym. Kaksi ensimmäistä nimeä ovat kytketyt 
itämaiseen, jälkimmäiset länsimaiseen kulttuuriin. Tänä 
aikakautena vaelsi Abraham israelinlastensa kanssa 
Palestiinaan, josta lähtien juutalaistenkin vaikutus 
' yleensä ja eritoten länsimaiseen kulttuuriin juontaa 
alkunsa. S 

Ennenkuin kevätpäiväntasaus joutui Oinaan tähti- 
merkkiin, oli se Härän-tähtimerkissä. Sen alku on 
laskettu olleen v. 4518 ennen Kristusta. Tämä aika 
oli Pohjois-Babyloniassa asuvien sumeerien ja Niilin- 
virran varrella elävien egyptiläisten kulttuurikautta. 
Tämän maan viisaat, »hiesofantit», kuulujen pyramii- 
dien rakentajat, kunnioittivat apis-härkää Härän-mer- 
kin edustajana ja samalla myöskin elämän ylläpitä- 
jän auringon, ja sen jumaluuden esikuvana. Vielä 
tänäkin päivänä pidetään Intiassa härkää pyhänä 
eläimenä. Vanhoissa tauluissa tapaa joskus myös Kris- 

tuksen tämänkin eläimen parissa. Olihan seimi hänen 
syntymäsijansa. 

Paljon kauemmaksi ei historian kulku ole voinut 
jälkiä näyttääkään. Sen osoittama aika on siis aivan 
mitättömän pieni osa siitä kehityskaudesta, jonka 
alaisena ihminen miljoonien vuosien aikana tällä maa- 
pallolla on jo ennättänyt elää. Etanan kulkua on 
sivistys pienellä maapallo-tähdellämme ollut. 

Kuten edellä sanottiin, tulee piakkoin tapahtumaan 
tähtimerkin muutos. Kevätpäiväntasaus eli aurinko 
tulee esiintymään silloin Vesimiehen-tähtimerkissä. Fi 
ole epäilystäkään siitä, että ihmiskunnan kehitys jäl- 
leen saa aivan toisen suunnan; sille tulee toiset pyrki- 
mykset ja ihmisen maailmankatsomus muuttuu. Fi 
ollut mikään sattuma, että vuonna 1782 keksitty 
kiertotähti Uranus, joka avaruudellisena voimakeskuk- 
sena todennäköisesti on yhteydessä tulevana uutena 
aikakautena tapahtuvien kosmillisten voimasiirtojen 
kanssa, tulee silloin olemaan hallitsevana johtotäh- 
tenä. Kalojen aikakautena oli sellaisena kiertolainen 
Neptunus. Kun tämän kehityskauden luonne on mer- 
kitty neptunilaiseksi, johon sisältyy erityisesti uskon- 
* toon nähden paljon tunnetta ja mystiikkaa, luonnehdi- 
taan sen seuraaja uraniseksi. Vanhoissa kirjoissa on 
sitä usein symbolisoitu henkilöksi, joka itämaiseen 
tapaan kantaa ruukkua olallaan. Markuksen 14 luvun 
12 säkeessä on hyvin salaperäinen lause: »Menkää 

kaupunkiin, niin teitä vastaan tulee mies kantaen 
astiaa; seuratkaat häntäy. On sanottu Kristuksen anta- 
neen tässä viittauksen tuleviin Vesimies-tapahtumiin. 
Vesiruukku, jota nimitystä mm. ruotsalaisessa raama- 
tun tekstissä käytetään, tarkoittaa tässä kirkastunutta 
ymmärrystä ja järkeä, joka nyt lähestymässä olevana 
Vesimiehen-tähtimerkin aikakautena tulee johtamaan 
ihmiskunnan kehitystä niin, että se kulkee ja pysyy 
enemmän henkisellä tasolla kuin näihin asti. On sattu- 
vasti sanottu, että ihmiskunta tällöin vasta lopullisesti 
vapautuu nisäkkäänä, imeväisenä olemisesta, jota 
Oinaan- ja Härän-tähtimerkit erityisemmin ovat sym- 
bolisoineet. Vapautumalla aineen eli materian kahleista, 
muuttuu hän enemmän hengen avuja ja niiden kehittä- 
" mistä ymmärtäväksi olennoksi. Tällaisen opetuksen 
on ihminen saanut nimenömaan kuluvalla vuosisadalla 
sattuneiden tuhoavien sotien ja muitten järkyttävien 
suurmullistusten muodossa. Mutta vieläkin perusteelli- 
semman puhdistuksen saa ihmiskunta tässä suhteessa 
tämän vuosisadan lopulla tapahtuvana Kalan-tähti- 
merkin muuttumisena Vesimiehen-merkiksi. 

Vesimies-aikakausi ei merkitse järjenpalvontaa nykyi- 
sessä mielessä, jolloin ihmisen henkiseen olemukseen 
ja sen kykyjen kehittämiseen ennätettiin kiinnittää 
varsin vähän huomiota. Tämän vuoksi on aineen pal- 
vonta eri muodossa ja siihen kytkeytynyt aineellinen 
eli materialistinen maailmankäsitys, eritoten sivisty- 

Elämän pyörät. 
Nostradamuksen aikainen esitys kosmillisten voimien vaikutuksesta 
elämän kulkuun. 





Keskellä oleva pieni ympyrä esittää asumaamme planeetta Maata. 

Seuraava esittää aurinkokuntamme jäseniä Kolmannessa ovat 

eläinradan merkit, joissa koko aurinkokunta liikkuu. Neljäs, 

ulommainen, kuvaa elämän kulkua ja sen vaiheita kosmillisten 

voimasuhdanteiden järkkymättömänä seurauksena. Kosmosta hal- 
litsevat Jumalan lait. 


neistön piirissä saanut hämmästyttävän suuren jalan- 
sijan kirkon ja uskonnollisten liikkeiden ankaristakin 
ponnistuksista huolimatta. Tähän pohjautuvat myös 
ne yhä julmemmiksi käyvät sodat, jotka ovat tulleet 
nykyiselle kulttuurikaudelle ominaisiksi. Bolshevikien 
sodankäynti on tästä loistavana esimerkkinä. Sitä voi 
yleisestikin pitää järjettömänä senkin vuoksi, että si- 
vistyneinä käyvät kansat, kuten anglosaksit, ovat ryh- 
tyneet liittolaisina tukemaan sellaista täysin materialis- 
tista ja kulttuurinvastaista maata kuin Neuvostoliitto 
on. 

Mutta »kalojen» aikakaudella, jonka päättymisestä 
nyt on kysymys, ja joka aikoinaan syntyi saman- 
kaltaisella vkaikkien taistelulla kaikkia vastaan» kuten 
edessäoleva Vesimies-kausikin, onkin analysoiminen, 
eritteleminen ominaista. Aikakauden henki on siinä 
mielessä kaksinainenkin, dualistinen, että on tärkeää 
erottaa ruumis ja henki, herra ja palvelija, kirkko 
ja valtio sekä Jumala ja maailma toisistaan. Kulla- 
kin näillä on oma arvojärjestyksensä ja senvuoksi 
niitä itsekutakin on käsiteltävä erikseen. Yhtymäkoh- 
dat ovat sentähden hävinneet. Tästä ovat syntyneet 
ne ristiriidat, kriisit, eri muotoisina ja eri aloja käsittä- 
vinä, jotka ovat nykyisille maailmanoloille ominaisia. 
Niitä alkoi esiintyä jo ennen aikaisempaa maailman- 
sotaakin niin talouselämän, politiikan, uskonnon, kou- 
luutuksen kuin tieteenkin eri aloilla. Tämän sodan 

jälkeen tällaiset kriisit vain lisääntyivät ja saivat 
entistä vaikeimmin hoidettavat muodot. Ne ovat 
muiden syiden ohella olleet syypäänä siihen tuhoa- 
vaan maailmanpaloksi muuttuneeseen sotaan, jota 
paraillaan käydään. 

Vasta uuden taistelun jälkeen vuosisadan vaihteessa, 
joka kamppailu todennäköisesti on ollut vieläkin plane- 
taarisempi kuin nyt riehuva, mutta jolloin jo on tai- 
vallettu jonkin matkaa Vesimiehen-aikakautta, selviää 
ihmisen ymmärrys ja järki. Aletaan entistä enem- 
män huomata ilmiöiden ja arvojen yhteenkuuluvaisuus 
ja yhtenäisyys. Käsitetään, että maailma sittenkin 
on elävä kokonaisuus, joka on eroittamattomasti yhdis- 
tetty kosmokseen ja siellä vallitseviin voimien järkky- 
mättömiin lakeihin. Kaikki tapahtuu suunnitelmallisesti 
ja tarkoituksenmukaisesti. Kun kaiken takana näh- 
dään hengen toimintaa, saa ihminen syvemmän henki- 
sen pohjan omalle elämälleen. Syntyy uusi maailman- 
kuva, jossa Kristuksen opin henkinen sisällys ja sen 
sovelluttaminen elämään on oleellisena osana. 

Uuden elämänkatsomuksen tueksi saa ihminen avuk- 
seen yhä korkeammalle kehittyvän tekniikan ja sen 
luomat mahdollisuudet. Tekniikan hallintaan kuuluu 
paitsi varsinaisia teknillisiä tieteitä myös tiede sellaise- 
naan, koska se tulee siitä yhä enemmän riippuvaiseksi. 
Tekniikankin «piiri. samalla avartuu ja laajenee; se 
pystyy tavoittelemaan myös voimia avaruuksista ja 

käyttämään niitä ihmisen hyväksi. Lopulta siitä tul- 
laan saamaan se apukeino, jolla voidaan menestyk- 
sellisesti taistella niitä voimia vastaan, jotka ovat 
tahtoneet tuhota ihmisyyden ja siihen perustuvan 
toiminnan ihmisten keskuudessa. Sodat käyvät vähi- 
tellen harvinaisemmiksi, materialismin aika on lopulli- 
sesti päättynyt. 


On merkillepantavaa, että Nostradamuksen ennus- 
tuksiin todellisuudessa sisältyisi myös koko Vesimies- 
aikakausi, joka siis päättyisi n. 4000 vuotta jälkeen 
Kristuksen. Astronoomisia laskelmia käyttäen voi tänä 
aikana löytää ajanjaksoja, jotka kosmobiologisesti ovat 
yhtäpitäviä niiden tapahtumien kanssa, jotka Nostra- 
damus kolmannen Antikristuksen ajan jälkeen näkee 
ihmiskuntaa kohtaavan. 


Jotkut ovat luulleet hänen lausunnoissaan löytävänsä 
viitteitä siihen, että Vesimies-ajan jälkeen ihmiskunnan 
kehitys kokonaan loppuisi, kun ensin olisi ollut val- 
lalla 1000-vuotinen rauhankausi. He asettavat maail- 
manlopun sen aiheuttajaksi. 


Jälkeentulevaisten asiaksi jää nykyisten tapahtu- 
mien ja Nostradamuksen ennustusten perustalla muo- 
dostaa itselleen käsitys ja kuva siitä ajanjaksosta, 
joka tulee seuraamaan vuosisadan vaihteessa tapahtu- 
vaa suurta poliittista murroskautta sotineen ja uudesti- 
järjestelyineen kaikilla elämän aloilla sekä siitä kehi- 

tyksestä, joka kulttuuritoiminnassa ja maailmankäsi- 
tyksessä senjälkeen seuraa. 


Nostradamuksen esittämä kuva ihmiskunnan kehi- 
tyksestä, joka monessa suhteessa on samansuuntai- 
nen kosmobiologisen tutkimuksen tulosten kanssa, eroaa 
jossain määrin siitä esityksestä, jonka kuulu saksa- 
lainen filosoofi Oswald Spengler maailmansodan aikana 
julkaisi. Mutta se kohtalonvaihe, joka sattuu tämän 
vuosisadan lopulle, on samankaltainen. 


Spenglerin käsityksen mukaan ovat kulttuurimuodot 
elimistöjä, joissa on tietty elinikä. Nekin syntyvät, 
kehittyvät ja kuolevat. Niiden elinikä on vain n. 
1000 vuotta. Viimeisin niistä, länsimainen, joka syn- 
tyi n. 1000 vuotta Kristuksen jälkeen, saa antaa tilaa 
toiselle, uusien kansojen luomalle kulttuurikehitykselle 
kulumassa olevan vuosisadan päättyessä tai seuraavan 
alussa. Paljon kehuttu kulttuurimme, länsimainen, on 
silloin elänyt elinvoimansa loppuun. 


Historian lehdet tietävät jo kertoa neljästä kuol- 
leesta korkeasta kulttuurista, joita vastaiseksi on ollut 
kahdeksan. Viimeinen nyt kuolemassa oleva on länsi- 
mainen. Jatkuvasti valtauksia tekevä tekniikka on 
sille tunnusomaista. 

Kolmelta tutkivalta taholta on siis Euroopan kohta- 
loon nähden tultu samanlaiseen tulokseen. Jotain rat- 
kaisevaa tässä suhteessa tulee siis tapahtumaan nykyistä 

sotaa seuraavan rauhankauden jälkeen kulumassa ole- 
van vuosisadan lopulla. Merkitseekö se samalla sitä, 
että ihmiskunta, Furoopan kansojen luoman sivistyk- 
sen ja erityisesti siihen sisältyvän tekniikan avulla 
saa kyvyn hallita kosmoksen s.o. luonnon ylläpitämää 
jaksollisuutta eli sitä lainalaisuutta, jossa kehitys eri 
muotoisena kulkee, jää senaikaisten ihmisten nähtä- 
väksi ja koettavaksi. Nostradamus ja kosmobiologinen 
tutkimus voivat tässä suhteessa olla ihmiselle suurena 
apuna ja johtaa häntä kulkemaan kulttuurikehitykses- 
sään määrätietoisemmin ihmisyyttä kohden kuin hänen 
harrastuksensa tässä suhteessa ovat näihin asti olleet. 
Kalevalaisena tulisi efitoten meikäläisen maailman 
pyrkiä tähän ja pitää sitä johtotähtenään. Silloin 
seurataan Kristuksenkin oppia, kun hän sanoi kan- 
salle: (Luukkaan 12: 54—57). 


»Kun näette pilven nousevan lännessä, sanotte heti, 
Tulee sade; ja niin tuleekin. 


Ja kun näette etelätuulen puhaltavan, sanotte: 
Tulee helle; ja niin tuleekin. 


Te ulkokullatut, maan ja taivaan muodon osaatte 
arvostella; mutta kuinka ette arvostele tätä aikaa? 


Miksikä ette itsestännekin päätä mikä on oikeaa?» 
Eli kuten asia lausutaan toisintona (Matteuksen 


16: 2—3) seuraavasti: 

»Mutta hän vastasi ja sanoi heille: »Illan tullen 
sanotte: Tulee kirkas ilma, sillä taivas ruskottaa. 

Ja aamulla: »Tänään tulee rajuilma, sillä taivas 
synkkänä ruskottaa. Te osaatte arvostella taivaan 
muodon, mutta aikain merkkejä ette osaa arvostella.» 

Ja Salomon (Saarnaaja 3:1): »Kullakin asialla on 
määrähetkensä ja kaikella työllä taivaan alla on ai- 
kansa.» 





Onni. 
Keskiaikainen piirroskuva. 

